Stariji jutros kupovali namirnice - najtraženiji brašno i kvasac\nIzvor: Radio Televizija Vojvodine, 29.Mar.2020, 01:05 (ažurirano 02.Apr.2020.)\nI ove nedelje u periodu četiri do sedam ujutru, širom Srbije bile su otvorene prodavnice i marketi kako bi potrebne namirnice kupili stariji od 65 godina, kojima je, u borbi protiv širenja virusa korona, zabranjen izlazak napolje.\nJutros je u Srbiji bilo otvoreno više od 3. 000 maloprodajnih objekata u zemlji, u kojima su stariji građani mogli da pazare, a najtraženiji su bili brašno, ulje, kvasac...\nNajstariji građani poštovali su razmak od dva metra između >> Pročitaj celu vest na sajtu Radio Televizija Vojvodine << dva potrošača i ostale mere zaštite, kao što su nošenje maski i rukavica koje su im ispred prodavnica delili policajci, a neki su dolazili već pripremljeni.\nPoslovođa prodavnice "Aman" na beogradskoj Karaburmi Mira Anđelić kaže da robe ima dovoljno i da penzioneri najviše kupuju brašno, ulje, kvasac, mleko, kao i smrznutu robu.\n"Sve funkcioniše kako treba, ispred je policija koja sve reguliše", rekla je na.\nPrimetno je, kaže da su penzioneri uplašeni i da najpre, kada uđu u radnju pitaju ima li brašna.\nSavetuje da bi bilo poželjno da u radnje uvek dolaze sa spiskovima kako bi brže kupovali i, samim tim, ne bi dugo zadržavali.\nPenzioneri na teritoriji grada Jagodine su i ove nedelje imali besplatan prevoz od marketa do svojih stanova i kuća kako bi lakše mogli da prenesu stvari koje su jutros kupili, saopšteno je danas iz tog grada.\nPenzionerima su pomagali volonteri koji su se odazvali pozivu grada.\nGrađani stariji od 65 godina, kojima je zabranjen izlazak iz kuće u okviru mera donetih za borbu protiv virusa, ovog jutra kupovinu su obavili, uz pomoć volontera opštine Knić i pripadnika policije, u šest prodavnica u vremenu od 4 do 7 časova.\nU šest trgovinskih objekata u Kniću, Gruži, Guberevcu, Barama i Toponici i ovog ranog nedeljnog jutra organizovana je bezbedna, izolovana kupovina za starije od 65 godina, saopšteno je iz opštine Knić.\nZbog pomeranja zabrane kretanja vikendom na 15:00 časova, prodavnice će subotom i nedeljom raditi od 07:00 do 14.30.\nSpisak maloprodajnih objekata objavljen je i na portalu PKS.


Partizanov oproštaj od Evrope (18:00h) - Sportske.net\nPartizanov oproštaj od Evrope (18:00h)\nRukometaši Partizana od 18 časova igraju poslednju utakmicu ove sezone na evropskoj sceni. Rival je španski Ademar Leon, jedina ekipa koju su crno-beli savladali od početka takmičenja.\nSve do duela sa Hamburgom u prošlom kolu u ''Čairu'', rukometašima Partizana se nije moglo bilo šta zameriti na utisku koji su ostvarili u elitnom evropskom takmičenju ove sezone.\nDebakl protiv bundesligaša je bacio senku na sve pozitivno što je aktuelni šampion Srbije ostvario u Ligi šampiona, pa je meč u Leonu, u Španiji, protiv domaćeg Ademara prilika da se ostavi povoljniji krajnji utisak.\nAdemar je jedina ekipa u dosadašnjih devet kola u Grupi A koju je Partizan uspeo da savlada, pa ostaje nada da bi nešto od repertoara iz tog meča crno-beli mogli da ponove i u Španiji.\nUtakmica između Ademara i Partizana počinje u 18 časova, sat kasnije igraju Hamburg i Monpelje, a ranije je odigran meč između Čehovskih Medveda i Flensburga, rezultatom 29:29.\nFlensburg trenutno vodi na tabeli sa 15 bodova, ispred Hamburga i Čehovskih Medveda sa po 14.


POTPISAN SPORAZUM O SARADNJI SRPSKIH I ITALIJANSKIH PRIVREDNIKA: Veće mogućnosti investiranja, podrška u privrednoj razmeni, uvozu i izvozu, pronalasku strateških partnera, analizi tržista, kao i olakšani pristup Evropskim fondovima i finansiranju\nPredstavnici Privredne komore Beograda i Komore italijansko-srpskih privrednika potpisali su 22. jula 2015. godine Sporazum o poslovnoj saradnji koji će omogućiti nove kontakte privrednika, veće mogućnosti investiranja i još bolju spoljno trgovinsku razmenu.\nZahvaljujući tom sporazumu, italijanska i srpska preduzeća će kroz direktnu saradnju dobiti još konkretniju podršku u privrednoj razmeni, uvozu i izvozu, pronalasku strateških partnera, analizi tržista, kao i olakšani pristup Evropskim fondovima i finansiranju.\nSporazum podrazumeva i učestvovanje u preduzetničkim misijama, sajmovima i drugim događajima u organizaciji komora, kao i dobijanje svih relevantnih informacija kada je reč o poslovanju u obe zemlje.\nPredsednik Komore italijansko-srpskih privrednika, Klaudio Ćezare, istakao je da je Italija već dve godine prvi spoljno-trgovinski partner Srbije, ukazavši da ta zemlja ima model privrednog rasta koji se zasniva na razvoju malih i srednjih preduzeća, koji bi i Srbija trebalo da primeni.\nĆezare je mišljenja da srpska eknomija ima veliki potencijal za razvoj sektora MSP koji bi trebalo da predstavlja motor razvoja privrede Srbije.\nSporazum će omogućiti italijanskim firmama veće mogućnosti za investicije ali i druge oblike prisustva na srpskom tržištu, dok će srpske firme imati veće mogućnosti plasmana u Italiju.\nTrenutno u Srbiji posluje više od 650 italijanskih kompanija, uglavnom u sektorima finansija, osiguranja i proizvodne industrije, koje upošljavaju 25.000 radnika.\nSpoljno trgovinski bilans trenuno je na strani Srbije, jer je u prvih pet meseci 2015. godine naša zemlja izvezla u Italiju robu u vrednosti od preko jedne milijarde dolara, dok je uvoz iznosio 825 miliona dolara. Veliki uticaj na takav rezultat ima investicija Fijata ali i ulaganja u modnom sektoru.\nĆezare je naveo da bi italijansko tržište bilo zainteresovano za plasman tracionalnih i originalnih proizvoda iz Srbije, a najveći potencijal je u prehrambenom sektoru.\nPredsednik Privredne komore Beograda, Milivoje Miletić, istakao je da je za očekivati da će ovaj sporazum dati novi impus privrednoj saradnji dve zemlje i to pre svega kroz nove načine i sadržaje rada. On je istakao i da mogućnosti privredne saradnje postoje u svim sektorima.\nU 2014. godini izvoz iz Srbije u Italiju iznosio je 2,5 milijardi dolara dok je uvoz bio 2,2 milijarde dolara.\nIzvor: Vebsajt Tanjug, 22.07.2015.


NSinfo: U Srbiji svako peto dete ima višak kilograma - kakva užina se preporučuje osnovcima\nU Srbiji svako peto dete ima višak kilograma - kakva užina se preporučuje osnovcima\nOsim fizičkom aktivnošću, gojaznost se svakako može\npreduprediti i kvalitetnom, balansiranom ishranom, ne samo u porodici, nego i u školama.\nPrema statistici, u Srbiji svako peto dete ima višak kilograma, a rezultati instituta "Batut" pokazali su da 43 odsto đaka jede slatkiše svakodnevno. Osim fizičkom aktivnošću, gojaznost se svakako može preduprediti i kvalitetnom, balansiranom ishranom, ne samo u porodici, nego i u školama.\nIako su svesni da brza hrana nije najzdraviji izbor za užinu, većina osnovaca radije jede grisine i slatke palačinke, nego voće ili hranu iz školske kantine. Kažu da ono što je zdravo nije uvek ukusno, a ima i onih koji na pauzama između časova, jedu hranu unapred spremljenu kod kuće.\nNavike u ishrani, formiraju se još u prenatalnom periodu i tokom dojenja, kada majka unoseći hranu, preko mleka stvara potrebu i želju deteta za određenim namirnicama. Tokom odrastanja, važno je poštovati pravilo o tri obroka u toku dana, sa akcentom na doručak, a kada je u pitanju užina, ona ne treba da bude obilna i veštački zaslađena, savetuju stručnjaci, prenosi RTV.\nKada je u pitanju ishrana dece u novosadskim vrtićima, ona je propisana standardima o kvalitetu, zdravstvenoj i fizičko-hemijskoj bezbednosti, s tim što se stalno radi na unapređivanju te usluge, kažu u Službi ishrane.\nPrema statistici, u Srbiji svako peto dete ima višak kilograma, a rezultati Instituta "Batut" pokazali su da 43 odsto đaka jede slatkiše svakodnevno. Na količinu šećera, masti i kalorija naročito treba obraćati pažnju kada je u pitanju užina, a poređenja radi, jedna čaša pavlake kalorična je kao 10 čaša jogurta, dodaju nutricionisti.\n... ap vojvodina, ishrana, istraživanje, Novi Sad, srbija


Sju i Rubljov osvojili juniorski masters\n– April 5, 2015Posted in: ITF/CH, JUNIORI\nJuniorski ITF masters je prvi put u istoriji igran ove sezone u kineskom Čengdu, a na turniru su učestvovali osam najboljih juniora u obe konkurencije. Nakon trodnevnog takmičenja dobili smo i prve pobednike, a to su Sju Šilin i Andrej Rubljov.\nKineskinja Sju Šilin osvojila je juniorski masters pošto je u finalu sa 6-4, 6-2 savladala Kristinu Šmidlovu . U prvom setu vodila se velika borba, a onda se pri rezultatu 5-4 Slovakinja na svoj servis suočila sa set loptom, Kineskinja je izvršila pritisak i dobila je uvodi set sa 6-4. Drugi set je Sju osvojila još uebedljivije sa 6-2, napravila je dva brejka i tako došla do velikog uspeha. Ona je prošle godine na Olimpijskim igrama mladih osvojila zlato u singlu, a sada je pokazala da će Kina u budućnosti moći na računa na “novu Na Li”.\nU muškoj konkurenciji do titule je stigao Andrej Rubljov. On je u finalu, posle preokreta, rezultatom 6-7, 6-3, 6-4 savladao Amerikanca Tejlora Frica. Rus je kao prvi nosilac na turniru opravdao ulogu favorita i poptupo zasluženo osvojio poslednji juniorski turnir za njega, pa se sada u potpunosti okreće seniorskim turnirima. Rubljov (17 godina) je ove sezone već upisao par pobeda na ATP turnirima i u budućnosti ćemo ga češće gledati u završnicama najjačih turnira.\nTreće mesto na ovom turniru osvojili su Korejac Dak He Li i Irina Šimanovič. Korejac je iznenadio 2. nosioca Orlanda Luza sa 6-3, 7-5 dok je Beloruskinja bila bolja od Švajcarkinje Žil Tajhman sa 6-2, 6-2.


Vlajki: Nastavlja se “lov na Srbe” | Banjaluka.net\nNekadašnji potpredsjednik Republike Srpske Emil Vlajki saopštio je da Sud BiH nastavlja “lov” na Srbe dok “srpske patriote u zajedničkim institucijama BiH ćute”.\nVlajki je ocijenio da je “u BiH legalno represivnom institucionalnom sistemu uvedena nova društvena zabava – lov na Srbe u Republici Srpskoj, a u okviru dvodecenijske satanizacije srpskog naroda”.\n– Na tom području svakodnevno se hapsi po nekoliko Srba optuženih za navodne ili stvarne ratne zločine. Zatvori su i inače već prepuni Srba koje je osudio Sud BiH. Na desetogodišnjicu te institucije, koje nema nigdje u Dejtonskom sporazumu, njeni zvaničnici ne kriju svoje cinično oduševljenje- naveo je Vlajki u saopštenju.\nOn je, navodeći rezultate rada tog suda koji je za 10 godina izrekao 154 prvostepene presude za 240 lica, 137 drugostepenih presuda za 215 lica i osam trećestepenih, kao i podatak da je Odjeljenje za ratne zločine izreklo 2.008 godina zatvora, naglasio da takve rezultate nije zabilježio ni Haški tribunal u svojih 20 godina rada.\n– Ovdje fali samo jedan podatak – da se od zatvorskih kazni 75 odsto ili oko 1.500 godina odnosi na Srbe, 16 odsto na Hrvate i devet odsto na Bošnjake u kontekstu ovako morbidno iskazanog /samo/zadovoljstva- naveo je Vlajki, koji je na čelu vanparlamentarne Partije ekonomske i socijalne pravde.\nVlajki je, uz ocjenu da zločin mora biti kažnjen, naglasio da boli kada se kažnjavanje vrši uglavnom jednostrano.\nOn je dodao da to najbolje znaju porodice srpskih žrtava iz Dobrovoljačke /ulice/, Tuzle, Skelana, Bratunca, Kravice, Čemernog, Podrinja, Sarajeva, Pofalića, a čiji zločinci nikada nisu bili procesuirani.\nVlajki je napomenuo i da je u Sarajevu, prema iskazima nekadašnjeg ratnog štaba takozvane Armije BiH, ubijeno najmanje 2.500 srpskih civila.\n– I dok se lov na Srbe danonoćno nastavlja, “srpske patriote” u zajedničkim institucijama BiH ćute kao zaliveni. U stvari, ne ćute, nego i oni ponosno ukazuju na “izuzetne rezultate” koje je Sud BiH postigao uništavajući, prvenstveno, njihov vlastiti narod- tvrdi Vlajki.


Vreme - Noć i dan generala: Montirani procesi\nNoć i dan generala:\nGeneral Momčilo Perišić, konačno bez poslaničkog imuniteta, kaže da mu montiraju sudski proces. General Vladimir Trifunović svoje poslednje nade ulaže u okončanje sudskog procesa\nNekadašnji načelnik Generalštaba Vojske Jugoslavije, general Momčilo Perišić, uspeo je nedavno da samo prođe kroz Hag i ne pojavi se u sudnici, kako su to mnogi očekivali, kao potencijalno važan svedok tužilaštva u procesu koji se tamo vodi protiv bivšeg predsednika SRJ Slobodana Miloševića. Neposredno po povratku u Beograd, pošto je izgubio (možda ne zauvek) status haškog svedoka, Perišić je kod kuće izgubio i status poslanika u parlamentu državne zajednice SCG, a onda ga je stigla i vest da će ipak, morati da se mota po sudovima. Vrhovni vojni tužilac saopštio je početkom ove nedelje da je tužilaštvo od Vojnog suda zatražilo ponovno pokretanje postupka protiv Perišića optuženog za špijunažu.\nTačno pre dve godine general je uhapšen u jednom motelu na Ibarskoj magistrali u trenutku kada je navodno američkom diplomati špijunskog usmerenja, Džonu Dejvidu Nejboru, predavao (po nekim verzijama – prodavao) razna poverljiva dokumenta, o čemu postoji, kako se tada moglo čuti, i video zapis vojne službe bezbednosti. Pojedini članovi DOS-a potvrdili su potpisniku ovog teksta da je taj film snimljen u režiji KOS-a i na mestu idealnom za snimanje spotova tipa "Dotak’o sam dno života" bio jedan od ružnijih koje su morali da odgledaju za vreme svog mandata. Nekoliko dana kasnije Perišić je izgubio mesto potpredsednika Vlade Srbije na kome se nalazio u trenutku hapšenja. Od suđenja ga je sve do danas sačuvao poslanički imunitet.\nVest da sledi ponovno pokretanje postupka, Perišićeva (u javnosti gotovo nevidljiva) stranka Pokret za demokratsku Srbiju, PDS – odmah je dočekala tvrdnjom da se u ovom slučaju radi o "izmontiranoj optužnici" Suda kome je odavno "odzvonilo" i koji preko pokušaja "diskvalifikovanja" generala i njegove stranke pokušava zapravo da sebi produži život za još nekoliko godina, iako je na osnovu Ustavne povelje državne zajednice trebalo da prestane da postoji još u avgustu prošle godine. Za ovo suđenje je unapred rečeno da će predstavljati "čistu farsu" jer reč je o Sudu koji po PDS-u postoji još samo nečijom političkom voljom.\n(DE)MONTIRANjE: Nekako u isto vreme dok general Perišić osporava Vojni sud i pominje "montirani proces", general Vlada Trifunović, nekadašnji komandant Varaždinskog korpusa, obraća se tom Sudu po ko zna koji put molbom da mu se (zajedno sa pukovnicima Berislavom Popovom i Sretenom Raduškim) omogući obnova sudskog procesa i fer suđenje u kome bi sa sebe najzad stresao žig "izdajnika" zarađen na jednom zaista montiranom procesu, održanom još u decembru 1994. godine. Priča o generalu Trifunoviću do sada je bezbroj puta ispričana (pogotovo na stranicima ovog lista): u jesen 1991. bio je u Varaždinu okružen neuporedivo brojnijim hrvatskim paravojnim snagama (koje po Ustavu bivše države nisu smele da postoje, opkole vojsku, isključe joj vodu i struju, uskrate hranu, a pogotovo nisu smele da pucaju na nju), ostavljen bez ikakve pomoći sa oko 220 golobradih i neobučenih vojnika, suočen sa masovnom izdajom i dezerterstvom, očito unapred žrtvovan nerzumnim odlukama više komande i očito nespreman da pristane na pomoć i naoružavanje paravojske po etničkom principu ili razori jedan grad (za sve to se danas inače sudi u Hagu), Trifunović je tada rešio da ne tretira ljudske živote kao potrošni materijal. Posle nekoliko dana borbe u okruženju, kada je svaki dalji otpor postao uzaludan onesposobio je, koliko je mogao, naoružanje korpusa, zarobio taoce sa hrvatske strane i svoje vojnike žive doveo do granice Srbije.\nTo je, međutim, u vreme sveopšte ratne histerije proglašeno za "podrivanje vojne i odbrambene moći zemlje". Generalu Trifunoviću i njegovim oficirima suđeno je tri puta – dva puta je bio oslobođen optužbi, sve dok se nije našao sudija koji ga je osudio na 11 godina robije (kazna je kasnije smanjena, na sedam godina). Osuđen je pre svega uz pomoć svedoka, generalskih veličina, koje su po novinama osvajale Dubrovnik, Split, Karlobag i Viroviticu, a pred Sudom smatrale da je oficirska čast nalagala komandantu Varaždinskog korpusa ili da pogine sa svojim vojnicima, ili da se ubije. Trifunović od tada živi sa belegom "izdajnika" (doduše pomilovanog), ali i bez osnovnih građanskih prava – na punu penziju, stan, bez prava da okupi porodicu. Njegov slučaj poznat je mnogim političarima i aktivnim generalima – i svi se izgleda boje da bi pomoć ovom časnom čoveku teško narušenog zdravlja i njegovim nepravedno osuđenim oficirima mogla da im oduzme nešto "patriotskih glasova".\nIZJAVE I ODJAVE: Ministar vojni Tadić je prvo javno rekao da se Trifunoviću mora pomoći, pa se, izgleda, posle predomislio. Bivši premijer Živković ga je lično primio u trenutku kada je sa tog mesta odlazio; general Branko Krga verovatno misli da tu sve nije do kraja baš sasvim čisto.\nKrajem januara ove godine Vojni sud je odbio zahtev branilaca oficira Varaždinskog korpusa za ponavljanje krivičnog postupka i novo suđenje. Branioci su tvrdili da su se pojavile nove istorijske činjenice koje bacaju potpuno novo svetlo na slučaj, ali je Sud odbio takvo viđenje uz obrazloženje da je od varaždinskih događaja prošlo tek 12 godina, nedovoljna istorijska distanca za ocenu šta se sve zbilo. Eto, dakle, šanse – za Trifunovićeve praunuke – da za nekoliko decenija, u svetlu novih činjenica, jednog dana zatraže reviziju procesa svome pradedi. Protiv ovakvog rešenja Vojnog suda, Trifunović i oficiri Popov i Raduški imaju pravo žalbe.\nU toj žalbi, kojom se još jednom traži obnova postupka, advokat Jovan Buturović pominje neke činjenice (nisu doduše, nove) koje su imale važan uticaj da se 1994. Trifunović osudi za izdaju. Buturović tvrdi da je pre početka suđenja general Momčilo Perišić, tadašnji načelnik Generalštaba VJ, održao sastanak sa vojnim sudijama i tužiocima i, navodno, rekao: "Više od mesec dana nosio sam u torbi bombu da je bacim na onog izdajnika Trifunovića ako ga sretnem."\nGeneral Momčilo Perišić i njegova stranka tvrde danas da je Vojnom sudu "odzvonilo", da se u takvom Sudu priprema jedan montiran proces, samo na osnovu nečije političke volje. Za razliku od njega general Trifunović jedva čeka da mu ponovo sude, ne bi li bez atmosfere medijskog linča dokazao da nije izdajnik, i ponovo okupio svoju porodicu. Za njega je i general Perišić nova istorijska činjenica.\nSUD PRAVDE: "Nedodirljivi" Momčilo Perišić i Vladimir Trifunović


PROMOCIJA ZDRAVLjA I PREVENCIJA BOLESTI ZAVISNOSTI\nU Zakonu o Crvenom krstu Srbije, Nacionalnom Društvu je, u skladu sa ciljevima Međunarodnog pokreta dodeljena uloga da u saradnji sa zdravstvenim ustanovama, učestvuje u promociji zdravlja, unapređenju zdravlja pojedinih grupacija stanovništva i prevenciji bolesti od većeg socio-medicinskog značaja.\nPromocija zdravih stilova života i prevencija bolesti zavisnosti na teritoriji Srbije, treba da doprinesu smanjenju broja ljudi, pre svega mladih u pogledu rizičnog ponašanja u svakom obliku i porasti znanja iz oblasti prevencije i zdravih stilova života.\nCiljevi Crvenog krsta Srbije u ovoj oblasti su:\nPromena ponašanja najšire društvene zajednice i usvajanje viših standarda lične higijene, reproduktivnog zdravlja i praksi zdravog življenja.\nDoprinos smanjenju broja obolelih od tuberkuloze kroz edukaciju i aktivno pronalaženje obolelih od tuberkuloze u Srbiji, kao i podršku lečenju obolelih u Srbiji\nSmanjivanje patnje palijativnih pacijenata i pomoć porodicama palijativnih pacijenata\nPodizanje nivoa svesti javnosti, pre svega mladih o štetnosti zloupotrebe psihoaktivnih supstanci\nCrveni krst kao najveća humanitarna organizacija u zemlji ovaj posao obavlja, koristeći svoje ljudske resurse, mlade volontere. Njihova je uloga prenošenje znanja svojim vršnjacima iz oblasti zdravih stilova života, HIV i AIDS, tuberkuloze, polno prenosivih bolesti, zdrave ishrane, bolesti prljavih ruku, pušenja, bolesti zavisnosti... Oni se u takvim aktivnostima pojavljuju bilo kao edukatori, bilo kao promoteri specifičnih veština koristeći interaktivne metode, vršnjačke diskusione grupe, kao i edukaciju roditelja i prosvetnih radnika. Ovim se unapređuju pozitivni stavovi i otvara mogućnost za porodičnu i diskusiju u lokalnoj zajednici.\nCrveni krst Srbije, je nosilac aktivnosti ili ravnopravan partner drugih organizacija na dostizanju ovih ciljeva kroz realizovanje kontinuiranih edukacija, kampanje i obeležavanje svetskih dana koji su posvećeni zdravlju. Ove aktivnosti se odvijaju na lokalnom, gradskom i republičkom nivou.\n31. januar Nacionalni dan borbe protiv duvanskog dima\n24. mart Svetski dan borbe protiv tuberkuloze\n31. maj Svetskog dan borbe protiv pušenja\n26. juna Svetski dana borbe protiv zloupotreba droga\n26. septembar Svetski dan srca\n1. decembar Svestki dan posvećen brobi protiv HIV i AIDS\nPrevencija alkoholizma kod adolescenata.pdf (PDF - 2518,9 KB)\nPrevencija bolesti zavisnosti.pdf (PDF - 255,2 KB)


Otvorena prva Regionalna škola tranzicione pravde - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Obrazovanje/Regionalna škola tranzicione pravde/Otvorena prva Regionalna škola tranzicione pravde\nAlmin Škrijelj, predsednik udruženja „Pravnik“ iz Sarajeva, rekao je da je neophodno razgovarati o prošlosti, i da edukativni seminari i škole ovog tipa zbližavaju ljude iz regiona. Vladan Avramović, savetnik za politička pitanja u ambasadi Velike Britanije u Beogradu, rekao je da je motiv ambasada Velike Britanije u regionu da podrže ovu školu činjenica da se njome investira u mlade koji će sutra biti u položaju da donose važne odluke za svoja društva.\nNarednih deset dana, 25 polaznika škole iz Bosne i Hercegovine, Srbije i sa Kosova slušaće predavanja o temama vezanim za tranzicionu pravdu: suđenjima pred Međunarodnim krivičnim sudom za bivšu Jugoslaviju, ulozi arhiva u očuvanju pamćenja, reparacijama, kulturi sećanja, komisijama za istinu i pomirenje, ulozi medija u procesu utvrđivanja činjenica i odgovornosti i institucionalnim reformama u post-konfliktnim društvima. U okviru škole biće organizovana i jednodnevna poseta Vukovaru i Prijedoru.\nRegionalnu školu tranzicione pravde zajednički organizuju Fond za humanitarno pravo iz Beograda, Udruženje „Pravnik“ iz Sarajeva i Fond za humanitarno pravo Kosovo iz Prištine/Prishtinë. Održavanje škole finansijski su podržale ambasade Velike Britanije u Beogradu, Sarajevu i Prištini/Prishtinë.


„Trofej Vidovdana 2015" otišao u ruke ekipe „Bovex" - www.lobi-info.rs\nBojan K. 29. juna 2015., 20:04 3.9k Views\nPobednik turnira u malom fudbalu „Trofeja Vidovdana 2015“ koji se igra u Borči već 23. godinu zaredom je ekipa „Bovex“.\nDrugo mesto osvojio je „Botafogo“, treći su bili fudbaleri ekipe pod nazivom „Borusija Dortmund“, dok je četvrta ekipa „Samo vas gledamo“.\nEkipa „Boveks“ dobila je prelazni pehar Vidovdanskog turnira i novčanu nagradu za osvojeno prvo mesto u iznosu od 240.000 dinara, dok su nagrade za drugo mesto 120.000 dinara a za treće 60.000 dinara.\nZa najboljeg igrača turnira proglašen je Milan Adamović iz ekipe „Boveks“. Iz iste ekipe dolazi i najbolji golman turnira Nikola Atanasković. Najbolji strelac je Ivan Damjanović iz ekipe „Samo vas gledamo“, dok je najbolji igrač turnira do 21. godine Petar Rašić iz ekipe „Fast fud Miloš“.\nNagrade pobednicima pored predsednika Nikolića uručili su predsednik Skupštine Gradske opštine Palilula Aca Jevtić i članovi Veća opštine Zoran Đinđić, Igor Šišić i Saša Ristić.\nOve godine su na 23. Vidovdanskom turniru učestvovale 23 ekipe i iskreno se nadamo da će sledeće godine biti više ekipa i da će fond nagrada biti veći kako bi ovaj tradicionalni turnir postao jedan od jačih u Beogradu.\nPrethodna objava Motocikl oborio pešaka na Zrenjaninskom putu\nSledeća objava Danas bez struje naselja Centar IV, Centar V i Mali Zbeg


“Noć muzeja” po sedmi put – CLUBBING.RS\n“Noć muzeja” po sedmi put\nMarch 31, 2010 • No Comments •Kultura\nUmetničko produkcijska grupa „Noć muzeja“ u novoj godini zablistaće u novom ruhu! Nošeni energijom i uticajem magičnog broja sedam, u noći najmasovnijeg kulturnog spektakla, oživećemo više od sto pedeset kulturnih institucija u više od 40 gradova u Srbiji.\nUmetničko produkcijska grupa „Noć muzeja“ zablistaće u punom sjaju 15. maja kada će bogatim audio i vizuelnim programom brojni muzeji i galerije privući pažnju više stotina hiljada posetilaca.\nSvi oni koji se budu našli u Beogradu, Novom Sadu, Šapcu, Valjevu, Pančevu, Zrenjaninu, Aleksandrovcu, Subotici, Požarevcu, Kruševcu, Kraljevu, Somboru, Kikindu, Jagodini, Užicu, Smederevu, Čačku i mnogim drugih gradovima imaće priliku da vide i da se upoznaju sa predmetima i prostorima sa kojima, do sada, šira javnost nije upoznata.\nNoć muzeja u Srbiji podržalo je Ministarstvo kulture i gradske skupštine, u gradovima koji su se pridružili manifestaciji. Generalni sponzor manifestacije je i ove godine, četvrti put za redom, Telekom Srbija.\n"Noć muzeja" po sedmi put\nManifestaciju Noć muzeja prošle godine podržalo je 41 grada a ulicama, trgovima i izložbenim prostorima prodefilovalo je više od pola miliona posetilaca. Iz godine u godinu Noć muzeja obara rekorde pa ćemo i ove godine imati za cilj da budemo masovniji nego što smo to bili do sada.


OŠTRA REAKCIJA SDA: "Mjere koje je Fortina vlada uvela protivne su zakonu, što potvrđuje nesposobnost i neznanje" – Mreza\nKO SDA Sarajevo oglasila se saopćenjem povodom restriktivnih mjera koje je donijela Vlada KS. Kako kažu, to je rezultiralo teškim posljedicama po zdravlje i živote građana.\nSve restrikrivne mjere koje je Fortina vlada uvela građanima Kantona Sarajevo protivne su zakonu, što još jednom potvrđuje nesposobnost i neznanje aktuelne vladajuće većine.\nMjere koje su za cilj imale zaustavljanje ubrzanog širenja koronavirusa ne samo da su donesene sa zakašnjenjem, što je rezultiralo teškim posljedicama po zdravlje i živote građana, već su donesene u suprotnosti sa odredbama Zakona o Vladi Kantona Sarajevo.\nIako je Zakonom o Vladi Kantona Sarajevo jasno propisano da Vlada higijensko-epidemiološke mjere može donijeti samo odlukama, Fortina vlada je građanima Kantona Sarajevo uvela restriktivne mjere na osnovu zaključaka.\nUvođenje restriktivnih mjera usvajanjem zaključaka, uz pozivanje na Zakon kojim je predviđeno da se te mjere mogu donijeti samo usvajanjem odluka, nije samo pitanje terminologije i pokazatelj neznanja aktuelne vlasti već Kanton Sarajevo dovodi u opasnost zbog pravnih posljedica takvog postupanja.\nPodsjećamo da je mjerama koje je propisala Fortina vlada spriječen ili ograničen rad brojnih poslovnih subjekata, te bi činjenica da su te mjere donijete na nezakonit način mogle imati nesagledive posljedice po Kanton Sarajevo.\nPozivamo aktuelnu vlast u Kantonu Sarajevo da se uozbilji, te da počne raditi svoj posao u skladu sa ustavnim i zakonskim propisima. Ako 5:0 u apelacijama u korist Kluba SDA u Skupštini Kantona Sarajevo aktuelnoj vlasti nije dovoljno da nauče raditi svoj posao, ili da bar nauče zatražiti i saslušati savjet od onih koji to znaju, svakako bi ih posljedice koje nose njihovi neustavni i nezakoniti postupci po gradjane morale natjerati da promijene svoj pristup – piše u saopćenju.\nHashimoto i stres nisu najbolji prijatelji


"IZMEĐU STRAHA I ODUŠEVLJENJA"\nU ponedeljak, 22. juna u 20h otvara se izložba „Počeci modernog grafičkog dizajna u Srbiji (1950-1970)“, koncepcija i tekst Gordane Popović Vasić.\nKroz istoriju grafičkog dizajna - 1950-1970. - mogu se istovremeno pratiti političke, ekonomske i kulturne prilike u zemlji. Vezan za naručioce koji su najčešće zvanične institucije sistema neposredno je ukazivao na kretanja u društvu i prenosio različite poruke. Široko područje koje pokriva ovaj medij deo je svakodnevnog života koji se usvaja u hodu najčešće ostvarujući trenutnu komunikaciju.\nOva studija i izložba pruža dragocen uvid profesionalcima, praktičarima i teoretičarima, kao i mlađoj publici da se upozna sa pionirskim poduhvatima ovog medija na našim prostorima.\nRad „Između straha i oduševljenja“ prvi put temeljno istorizuje grafički dizajn kao fenomen u celini i daje mu zasluženi dignitet u korpusu srpske umetnosti i vizuelne kulture 20. veka.


Direktna Banka - Osnovni podaci o firmi\nBulevar kraljice Marije 54B ulaz 54N, 34000 Kragujevac\nDirektna Banka je nastala kupovinom KBM banke, potom i Findomestic BNP Paribas i Piraeus banke ad Beograd čime je formirana jaka i stabilna finansijska institucija. Danas poslovna mreža Banke pokriva čitavu Srbiju, i čini je 47 ekspozitura i 650 zaposlenih.\nDirektna Banka orijentisana je na profitabilno poslovanje sa ciljem da bude Banka prvog izbora za sve svoje klijente. S tim u vezi svoju ponudu proizvoda i usluga kontinuirano unapređuje i dopunjuje u skaldu sa potrebama današnjice.\nEurobank i Direktna Banka donirale 50.000 EUR pripadnicima MUP koji su pomagali u Grčkoj Četvrtak 19.08.2021.\nSpajaju se Eurobank i Direktna banka - Objedinjena banka imaće aktivu veću od 2 mlrd EUR Petak 02.07.2021.


Populacija pingvina na Antarktiku opala za 77 odsto - Život - Dnevni list Danas\nPočetna » Život » Populacija pingvina na Antarktiku opala za 77 odsto\n0Piše: FoNet 11. februara 2020. 16.37 Izmenjeno: 16.38\nFoto: Pixabay/derdento (ilustracija)\n„Ovakvi padovi u populaciji sugerišu da se ekosistem Južnog okeana bitno promenio u poslednjih 50 godina i da to utiče na lanac ishrane i vrste poput pingvina. Iako na to može uticati nekoliko faktora, svi dokazi koje imamo govore da su to posledice klimatske promene“, kažu profesorka ekologije i evolucije na njujorškom Univerziteti Stoni Bruk i šefica ekspedicije Heter J. Linč.\nNezavisni istraživači su u sklopu jednogodišnje ekspedicije „Od Pola do Pola“ otkrili da se populacija pingvina smanjila u svakoj pojedinoj koloniji koja je istraživana na ostrvu Elefant, važnom staništu pingvina severoistočno od Antarktičkog poluostrva.\n„Naučnici upozoravaju da je nužno zaštititi 30 odsto svetskih mora do 2030., kako bi se pingvini zaštitili od ljudskog uticaja i prilagoditi se podneblju koje se brzo menja. Da bismo to postigli, neophodno je da se vlade ove godine dogovore o globalnom sporazumu o svetskim morima“, iskla je Bengtson.


Kim Jong-un dao sebi novu titulu – Haber.ba\nSjevernokorejski vođa Kim Jong-un nadjenuo je sebi novu titulu koja bi mogla zapanjiti susjednu Južnu Koreju jer ga državni mediji sada oslovljavaju s “vrhovni predstavnik svekorejskog naroda”.\n“Tvrdnja da je lider svih Korejaca doista je u skladu s dugoročnim ciljem Kim Jong-una o ponovnom ujedinjenju Korejskog poluotoka pod njegovim vodstvom“, napisao je Ruediger Frank s Bečkog sveučilišta na portalu “38 North” koji prati i analizira zbivanja u Sjevernoj Koreji, prenosi “Hina”.\nZa sada nema službene reakcije vlade iz Seoula. Južnokorejski analitičari vjeruju da je svrha nove Kimove titule jačanje njegove pozicije.\n“Nova titula je stoga prekid s prošlošću i otvoren izazov za južnokorejskog predsjednika“, napisao je Frank.\nTeme:izdvojeno, Kim Jong-un, Sjeverna Koreja, titula


Mats Vilander, svojevremeno "teniski broj 1", a sada komentator TV Eurosport, istakao je zabrinutost zbog stanja u kome je naš as.\nSve to, zbog doživljenog u vrlo napetom meču u kome je savladaao Amerikanca Tejlora Frica u pet setova, a u kome se, tokom treće deonice, okliznuo na natpis "Melburn" kod osnovne linije i povredio stomačne mišiće.\n- Ja jesam bio povređen, ali mi se to nikada nije dogodilo tokom turnira. Za Novaka je to zabrinjavajuće. Moram ovo da kažem. Taj "Melburn" znak, to je ista farba koja se koristi za linije i svi znamo da su linije mnogo brže i klizavije - rekao je najpre Šveđanin, a prenosi "Telegraf".\nVilander je imao i poruku za čelnike turnira:\n- Sklonite taj "Melburn" znak! Rafa Nadal igra pozadi, previše je to blizu osnovne linije. A Novak u sledećem kolu igra protiv Miloša Raonića, a (u mečevima s takvim serviserima) moraš da reaguješ brzo sa sa vraćanjem početnog udarca, jer Raonić igra brz tenis. Veoma sam zabrinut za Novaka!\nIpak, legendarnog švedskog asa ni optimizam ne napušta kada se radi o tome da li će Đoković moći da igra.\nŠtaviše, vidi u trenutnoj situaciji jednu prednost za srpskog asa.\n- Jeste sve to za zabrinutost, ali pretpostavljam da je ona reakcija koju smo kod Noleta videli na kraju meča sa Tejlorom Fricom jedna pozitivna stvar, jer to znači da bi on možda nekako mogao da 'reši' povredu, na određeni način. Daje to nadu i Novakovom timu jer Miloš Raonić sada sigurno misli da je, eto, Đoković povređen. To daje nadu i drugim teniserima, a ja ipak mislim da ono i onakvo Novakovo slavljenje trijumfa sve govori. Mislim da je ovo nešto što Novak Đoković može da popravi, uveren je Vilander.


Novi Disneyjev crtić u borbi protiv štetnih holivudskih praksi Prolog\n'Moana', crtani film kompanije Disney koji će izaći u novembru 2016. godine, primer je ispravnog i društveno odgovornog kastinga, piše Washington Post.\nFokus ovog filma je na avanturama mlade žene koja traži mistično pacifičko ostrvo, a junakinji glas posuđuje havajska glumica Auli'i Cravalho, koja je otkrivena putem kastinga. Drugoj glavnoj ulozi polubogu Mauiju glas će pozajmiti poznati glumac Dwayne Johnson, koji je poreklom iz Samoe.\nU glumačkoj ekipi nalaze se i novozelandski glumci koji su delom Maori: Jemaine Clement, Temuera Morrison i Rachel House. Ekipu zaokružuje poznata pevačica Nicole Scherzinger, koja vuče korene sa Havaja i Filipina.\nWashington Post navodi da Hollywood inače ima problema sa davanjem belcima uloga koje bi trebali da igraju glumci drugih rasnih i etničkih pripadnosti. Ovaj trend nije zaobišao ni crtane filmove, od "Alladina" u 1992. godini pa sve do filma "Kubo", koji je nedavno premijerno prikazan. Radnja ovog filma se odvija u drevnom Japanu, ali uprkos tome glavne uloge tumače belci.\nOvaj film tek je posljednji u nizu filmova koji uloge ljudi koji nisu belci daje glumcima koji nemaju nikakvu povezanost sa poreklom njihovih likova. Stoga je "Moana" pravo osveženje i primer kako uraditi kasting filmova o nebelačkim populacijama.\nFilm "Jumanji: Sledeći nivo" stiže u bioskope u decembru\nPoznati reditelj oslobođen optužbi za silovanje\nDwayne Johnson razmišlja o kandidaturi za naredne predsedničke izbore\nNeprepoznatljivi Leonardo DiCaprio


Šou "orlića" u Belgiji, 0:3 kao najava novog talasa! :: Sportal\nŠou "orlića" u Belgiji, 0:3 kao najava novog talasa!\nM. Dinić - Vest objavljena: 10:44 - 22.11.2015\nMlada fudbalska reprezentacija Srbije deklasirala je Belgiju na njenom terenu sa 0:3, a dva gola Mitrovića i jedan Brašanca u Luvainu omogućili su "orlićima" da na maestralan način upravo od svojih vršnjaka preuzmu prvo mesto u 9. kvalifikacionoj grupi z\nMlada fudbalska reprezentacija Srbije deklasirala je Belgiju na njenom terenu sa 0:3, a dva gola Mitrovića i jedan Brašanca u Luvainu omogućili su "orlićima" da na maestralan način upravo od svojih vršnjaka preuzmu prvo mesto u 9. kvalifikacionoj grupi za Evropsko prvenstvo koje će se održati 2015. u Češkoj.\nUtakmica je počela prilično ofanzivnim izdanjem "orlića" koji su mogli do prednosti u drugom minutu, no lepo Kostićevo ubacivanje sa levog krila dovelo je do Mitrovićevog faula nad golmanom u borbi za loptu koja je išla po travi. Na odgovor se nije dugo čekalo: Betshui je bio u dobroj prilici posle centaršuta mlađeg Azara, Torgana, sa desne strane, a u poslednji čas njegov udarac glavom sprečila je odlična intervencija Vitasa.\nTaman kada je domaća publika počela da sve bučnije prati sve konkretnije akcije svojih ljubimaca, usledio je šok: igrao se 11. minut kada je Filip Kostić, levokrilni igrač Groningena, izveo korner sa desne strane, a Aleksandar Mitrović glavom, sa šest metara, poslao loptu u bliži, desni ugao za vođstvo Srbije od 0:1.\nUsledio je potom period nešto borbenije igre na sredini terena, prštalo je sve od duela, a Belgijanci su, posle nove šanse Mitrovića nakon kornera, preuzeli inicijativu, no nisu uspevali da ozbiljnije ugroze našeg golmana Dmitrovića. A zasluge za to ima sjajna odbrana "orlića", koji su zaustavili svaki ozbiljniji napad rivala čije su se akcije odbijale o defanzivni bedem ekipe selektora Radovana Ćurčića.\nPočelo je drugo poluvreme, obe ekipe su izašle na teren u istim sastavima, a za samo tri minuta naši reprezentativci su dobili dva nova žuta kartona jer su opomenuti Vitas i Đuričić.\nPrvu šansu u nastavku, i to svoju najbolju u dotadašnjem toku meča, Belgijanci su stvorili u 50. minutu, kada je Batshui koji je ostao sam na levoj strani, a onda ga je odlična odbrana Dmitrovića sprečila da poravna rezultat. I, baš kao i u prvom poluvremenu, incijativa domaćih prekinuta je - pogotkom: sjajan centaršut Jojića sa desnog krila omogućio je Darku Brašancu da glavom silovito pošalje loptu ka mreži, a golman Kosemans bio je nemoćan, 0:2.\nŠou "orlića" krunisan je samo tri minuta kasnije: sjajno proigravanje Đuričića, petom, za Kostića na levom krilu dovelo je do niskog a preciznog centaršuta u peterac gde je Mitrović po drugi put na ovom meču uspeo da postigne pogodak.\nBelgijanci su bili potpuno grogirani, posle trećeg primljenog gola prestali su njihovi opasni, brzi a jednostavni napadi, dok se selektor Ćurčić nije zadovoljavao vođstvom od 0:3, već je tražio da se igra konkretno, a pomoć onima na terenu poslao je u vidu novog napadača, Uroša Đurđevića, koji je odmenio dvostrukog asistenta, Kostića. Ipak, rezultat se više nije menjao, za čim itekako više mogu da žale Belgijanci, koji su ispraći zvižducima od strane svojih navijača.\nNaredni rivali "orlića"\nItalija, naredni rival naše reprezentacije, koju će ugostiti 5. septembra, dobila je Severnu Irsku sa 2:0 golovima Ruganija u 59. minutu i Trote u 89.\n"Azuriini" su ostali treći, sada sa 12 bodova, odnosno bodom zaostatka za Srbijom i Belgijom, dok je Severna Irska poslednja sa samo tri. Posle gostovanja Italijanima, naši mladi reprezentativci će, 9. septembra, nastupiti upravo u Severnoj Irskoj.\nU doigravanje za završni turnir u Češkoj će otići pobednici grupa kao i četiri najbolje drugoplasirane ekipe.\nEvropski fudbal U21 Evropsko prvenstvo Mlada rerezentacija Srbije Mlada reprezentacija Belgije


Finansijsko iscrpljivanje "neposlušnih" medija - B E T O N :: KULTURNO PROPAGANDNI KOMPLET\nSubota 20. maj 2017.\nNovinarska mreža, koja okuplja novinare sa postjugoslovenskih prostora, upozorava javnost i međunarodnu zajednicu da vlasti u regionu finansijski iscrpljuju "nepodobne" medije kako bi im otežali ili u potpunosti onemogućili rad.\nU tom kontekstu, zabrinjava najnovija odluka Apelacionog suda u Beogradu protiv portala autonomija.info Nezavisnog društva novinara Vojvodine (NDNV) kojom im je naloženo da plate 300.000 dinara (oko 2.500 evra), po privatnoj tužbi nekadašnjeg funkcionera ekstremno desne “Treće Srbije”. Kažnjeni su zbog informacije koja je prenesena iz drugog medija, uz navođenje izvora, a sudu su predstavljeni svi potrebni dokazi da su informacije naknadno proverene. Istu informaciju preneli su i drugi mediji, koji zbog toga nisu tuženi.\nUpozoravamo da će, uz pomenute političke pritiske, medijske progone i učestale pretnje smrću – sistematsko finansijsko iscrpljivanje "neposlušnih" i nagrađivanje režimskih medija, neminovno dovesti do potpunog gašenja bilo kakve ozbiljnije medijske alternative u zemljama regiona.


Nikolić obišao Vodovod u Smederevskoj Palanci\nPredsednik Srbije Tomislav Nikolić obišao je danas Javno komunalno preduzeće za proizvodnju i distribuciju vode "Vodovod" u Smederevskoj Palanci, koje su pre nekoliko dana poplavile reke Kubrušnica i Jasenica koje se ukrštaju tom mestu.\nNikolić je obišao radnike koji su u "Vodovodu" radili na sanaciji poplave i dezinfekciji javno komunalnog preduzeća, jer su se u njemu i po okolnom naselju izlile fekalne vode. Predsednik Srbije je pre toga u Karađorđevoj ulici obišao i poplavljeni gradski stadion i kratko prisustvovao sednici Štaba za vanredne situacije u Smederevskoj Palanci.\nNikolić je ranije danas u Osnovnoj školi "Heroj Radmila Šišković" građanima Smederevske Palanke uručio humanitarnu pomoć i poručio da će svako ko se u ovoj situaciji ogrešio morati da bude žestoko kažnjen.\n- Ovo je situacija kad niko ne sme da se ogreši, ko se ogreši, mora da bude žestoko kažnjen - rekao je Nikolić gradjanima u Smederevskoj Palanci.\nOn je rekao i da donacije za ugrožena područja svakodnevno stižu i dodao da se za pomoć poslednjih dana obraća predsednicima svih država. Građani Smederevske Palanake nemaju vodu od srede 14. maja.


Sport, sportske vesti, formula 1, rukomet, odbojka, vaterpolo, atletika, rezultati | Nadlanu.com\nNaslovnaInfoVodičŽivotZabavaMontevideoRadio 3Putovanja Najnovije iz sporta\tRaća Petrović: Idemo po pobedu u Belgiju!\nTodorić: Smena Bojića demonstracija sile!\nMijailović: Vojvodina prilika da popravimo utisak\nPredsednik Reala čestitao Partizanu osvajanje titule\nMoutinjo i Rodriges prešli u Monako za 70 milona evra\nFederer stigao na Tviter\nBajernova treća - sreća ili Subotić na krovu Evrope Crvena zvezda potpuno renovira tim\nNajnovije na dlanu\tDa li znate ko je ovaj dečak? (FOTO)\nNaDlanu > Info > Sport > Ostalo\tOstalo\nRukometaši Partizana osvojili su danas u Pančevu Kup Srbije, pošto su finalu pobedili Zaječar sa 30:24 (12:13).\tOdbojkaši Zvezde odustali od Lige šampiona\nOdbojkaški klub Crvena zvezda odustao je učešća u Ligi šampiona naredne sezone, saopštio je danas Odbojkaški savez Srbije.\tAndrija Prlainović: Jedan od najsrećnijih dana u životu!\nKapiten Crvene zvezde Andrija Prlainović rekao je da mu je osvajanje titule prvaka Srbije u vaterpolu jedan od najlepših trenutaka u životu.\tVaterpolisti Zvezde osvojili titulu posle 20 godina\nVaterpolisti Crvene zvezde osvojili su duplu krunu, pošto su u petom meču finala nacionalnog prvenstva savladali podednika Kupa Evrope kragujevački Radnički (9:7) i posle dve decenije vratill titulu na Tašmajdan.\tZvezda sanja titulu 20 godina, Radnički se nada "prvencu"\nVaterpolisti Crvene zvezde i Radničkog iz Kragujevca sastaće se večeras u petom meču finalne serije plej-ofa i odlučiti o prvaku Srbije.\tAndrija Zlatić osvojio zlatnu medalju na Svetskom kupu\nReprezentativac Srbije u streljaštvu Andrija Zlatić osvojio je danas zlatnu medalju u gađanju malokalibarskim pištoljem na Svetskom kupu u Fort Beningu postigavši rezultat od 192, 6 krugova.\tAlonso pobednik trke za Veliku nagradu Španije\nVozač Ferarija Fernando Alonso pobednik je trke za Veliku nagradu Španije, koja je vožena danas u okviru šampionata Formule 1.\tArunovićevoj srebro, Šekarićevoj bronza na Svetskom kupu\nReprezentativka Srbije u streljaštvu Zorana Arunović osvojila je večeras srebrnu medalju u gađanju vazdušnim pištoljem na Svetskom kupu u Fort Beningu, dok je Jasna Šekarić u istoj disciplini došla do bronze.\tMAJSTORICA ZA TITULU: Radnički ubedljivo pobedio Zvezdu\nVaterpolisti Radničkog iz Kragujevca pobedili su danas Crvenu zvezdu sa 13:9 (3:3, 3:1, 5:3, 2:2) u četvrtoj utakmici finala plej-ofa Prve A lige Srbije i tako došli do 2:2 u finalnoj seriji, koja se igra na tri pobede.\tAndrea Arsović upucala zlato u Fort Beningu Ostavite komentar\nReprezentativka Srbije u streljaštvu Andrea Arsović osvojila je danas na Svetskom kupu u Fort Beningu zlatnu medalju u gađanju malokalibarskom puškom trostav, postigavši rezultat od 454,2 kruga.\tOlimpijski šampion poginuo u zalivu San Franciska\nBritanac Endru Simpson, dvostruki olimpijski šampion u jedrenju, poginuo je kada se njegov katamaran prevrnuo u zalivu San Franciska tokom treninga za Američki kup.\tDivcu pozlilo, zadržan u bolnici\nPredsednik Olimpijskog komiteta Srbije Vlade Divac završio je u bolnici nakon što se požalio na zdravstvene tegobe.\tVaterpolisti Zvezde na korak od titule\nVaterpolisti Crvene zvezde pobedili su danas u Beogradu kragujevački Radnički sa 8:7 (2:3, 2:0, 1:1, 3:3) i tako poveli sa 2:1 u finalnoj seriji prvenstva Srbije.\tDejan Udovičić selektor reprezentacije SAD\nSrpski trener Dejan Udovičić imenovan je za novog selektora vaterpolo reprezentacije SAD, koju će voditi do kraja Olimpijskih igara 2016. godine.\tZorana Arunović osvojila bronzu na Svetskom kupu\nReprezentativka Srbije u streljaštvu Zorana Arunović osvojila je danas bronzanu medalju u disciplini 10 metara vazdušni pištolj na Svetskom kupu u Fort Beningu.\tRadnički izjednačio protiv Zvezde u finalu plej-ofa\nVaterpolisti Radničkog izjednačili su na 1:1 u finalu plej-ofa Super lige Srbije, pošto su večeras u Kragujevcu pobedili Crvenu zvezdu sa 9:8.\tKrivične prijave za haos na Tašu\nVK Radnički podneo je krivične prijave protiv predsednika takmičarsko-disciplinske komisije Dragana Arsovića, delegata Nikole Marijanovića i kontrolora suđenja Dejana Perišića zbog toga što nisu kažnjeni svi akteri incidenata na prvoj utakmici plej-ofa s Crvenom zvezdom.\tVaterpolisti Zvezde na završnom turniru Lige šampona\nVaterpolisti Crvene zvezde plasirali su se na završni turnir Lige šampiona, iako su danas u Beogradu izgubili od Segeda 10:11 (1:3, 5:2, 2:2, 2:4).\tVanja Udovičić suspendovan na dva meča\nDisciplinska komisija Vaterpolo saveza Srbije (VS S) suspendovala je kapitena kragujevačkog Radničkog Vanju Udovičića na dve utakmice zbog isključenja na meču protiv Crvene zvezde u finalu plej-ofa državnog prvenstva.\tVapenski doneo trijumf Zvezdi posle drame\nVaterpolisti Crvene zvezde poveli su u finalnoj seriji prvenstva Srbije protiv Radničkog, pošto su danas pobedili u prvoj utakmici na svom terenu posle produžetaka sa 10:9 (2:1, 1:2, 3:2, 3:4, 0:0, 1:0).\t1


Telekom Srbija prvi u regionu predstavio platformu za razvoj IoT usluga baziranu na LoRa tehnologiji | SecuritySEE.com\nNaslovna IT Bezbednost IP tehnologije Telekom Srbija prvi u regionu predstavio platformu za razvoj IoT usluga baziranu...\nKao prvi operator u regionu i pedeseti u svetu, kompanija „Telekom Srbija” predstavila je najsavremeniju infrastrukturu namenjenu IoT rešenjima – LoRa mrežu.\nLoRa mreža omogućava povezivanje i međusobnu komunikaciju velikog broja najrazličitijih uređaja i senzora i predstavlja osnovu za razvoj IoT ekosistema, tj. digitalizaciju i digitalnu transformaciju društva u celini. To je tehnologija koja kroz ekosistem senzora obezbeđuje sve preduslove za kreiranje najrazličitijih poslovnih rešenja.\nPredstavljanju platforme su prisustvovali predsednica Vlade Republike Srbije Ana Brnabić i generalni direktor kompanije Telekom Srbija Predrag Ćulibrk, kao i predsednik Privredne komore Srbije Marko Čadež i osnivač kompanije “Bitgear” Dejan Dramićanin.\nIstičući da LoRa mreža predstavlja jedan od stubova procesa digitalizacije u svim sferama života, generalni direktor Telekoma Srbija, Predrag Ćulibrk, izjavio je da je kompanija Telekom Srbija ponosna što prva u regionu pušta u rad IoT mrežu koja je bazirana na savremenoj LoRa tehnologiji.\n„Takođe, ponosni smo i što smo sa našim partnerima iz Bitgear-a kreirali senzorski uređaj, jedinstven u svetu, čijom primenom rešavamo decenijski problem kompanije, konačno uspostavljajući bezbednosnu kontrolu nad našom podzemnom kablovskom infrastrukturom, jednim od ključnih resursa za nesmetano poslovanje. Sa dubokim uverenjem mogu da poručim da je Telekom Srbija spreman da pomogne svima, od velikih sistema, malih i srednjih preduzeća do startap kompanija, da zajedno kreiramo digitalnu budućnost“, dodao je Ćulibrk.\nNaglašavajući strateški značaj procesa digitalizacije za građane i privredu, kao pozitivan primer za dalji razvoj te oblasti, predsednica Vlade Srbije Ana Brnabić istakla je saradnju državne kompanije kao što je Telekom Srbija sa domaćim inovativnim kompanijama poput „Bitgeara”.\nPremijerka je izrazila zadovoljstvo što je reč o kompaniji koja je, kako je objasnila, potekla u biznis inkubatoru tehničkih fakulteta Univerziteta u Beogradu.\n„Saradnjom države i domaćih startap i inovativnih kompanija, podržavamo razvoj domaćeg IT sektora, dobijamo razvijena rešenja koja su naša intelektualna svojina, povećavamo vrednost domaćih kompanija, javnih i privatnih, a Srbija postaje destinacija koja se prepoznaje kao centar tehnologija i inovativnih rešenja i kao izvoznik znanja“, rekla je Brnabić.\nPremijerka je ovom prilikom pozvala i druge kompanije, pre svega javna preduzeća, da identifikuju probleme koje imaju u poslovanju i da pozovu domaće firme, fakultete i institute da zajedno rade na rešavanju tih problema, a da onda od tih rešenja naprave proizvod koji će moći da izvoze iz Srbije. „Vlada će dalje ohrabrivati i pomagati ovakve inicijative“, istakla je Brnabić.\nU obraćanju predstavnicima medija, predsednica Vlade Ana Brnabić istakla je kako je kompanija Telekom pokazala kako treba tržišno razmišljati. „Telekom Srbija je jedna od retkih državnih kompanija koja je rešenje pronašla u saradnji sa domaćom kompanijom, a ovaj proizvod, za kojim će, verujem, biti potražnja na globalnom nivou, napravljen je u Srbiji“, naglasila je Brnabić u obraćanju.\nIstičući značaj tehnološkog iskoraka kompanije „Telekom Srbija” za srpsku privredu, predsednik Privredne komore Srbije Marko Čadež pozvao je kompanije da se upoznaju se mogućnostima LoRa mreže i da je iskoriste kao platformu za razvoj novih proizvoda i usluga, digitalizaciju i unapređenje poslovanja.\n„Privredna komora Srbije će, u sklopu podrške kompanijama da se digitalno transformišu, aktivno raditi na predstavljanju svojim članicama prednosti nove i najsavremenije tehnologije, koju je Srbija primenila prva u regionu. Nastavićemo, kao u slučaju „Bitgear-a”, da podstičemo partnerstva rastućih tehnoloških kompanija i inovativne startap zajednice sa Telekomom, koja će domaćim firmama iz svih sektora privređivanja – od agrobiznisa i energetike, preko industrije do uslužnih delatnosti, doneti efikasnija poslovna rešenja, konkurentnu prednost i obezbediti osnove za pametan rast“, izjavio je Čadež.\nPrisutnima je ovom prilikom prikazan i deo praktične primene LoRa tehnologije iz domena bezbednosti i zaštite imovine i infrastrukture.\nDejan Dramićanin, osnivač „Bitgear-a”, tim povodom je izjavio: „Izuzetno nam je drago što je Bitgear prvi korisnik LoRa mreže Telekoma Srbija, koja će, ubeđen sam, biti pokretač razvoja novih domaćih rešenja za digitalnu transformaciju. Naše rešenje na inovativan način koristi najsavremenija svetska dostignuća u telekomunikacionoj i industriji senzora, a projekat koji smo vam danas prikazali spada u red najvećih IoT projekata u Evropi i predstavlja rezultat domaćeg znanja. Radom na ovom projektu smo stekli i referencu za izvoz originalnog domaćeg rešenja, tako da za naš proizvod već postoje interesovanja u Evropi, Južnoj Americi i Africi. Ovo je direktan pokazatelj uticaja Telekomovog projekta na srpsku privredu, a država će od izvoza srpskog rešenja imati višestruki prihod kroz porez na dobit.“\nU nedavnom intervjuu za „Večernje novosti“, generalni direktor kompanije „Telekom Srbija“ Predrag Ćulibrk govorio je o ovoj mreži. On je tom prilikom objasnio da postoje tri stuba koja su preduslov za uspešnu digitalizaciju: prvi je klaud tehnologija, drugi ‘big data’ centri odnosno sakupljanje i obrada informacija, i treće takozvane IoT mreže – ‘internet stvari’. Bez IoT mreže nema digitalne transformacije u punom smislu.\n„’Internet stvari’ je mreža koja povezuje sve vrste senzora sa posebnim baznim stanicama i dalje do klaud i big data platformi, koje će omogućiti upravljanje stvarima na daljinu. Tako će u zdravstvu, na primer, lekaru u ordinaciji biti omogućeno da na daljinu očitava vitalne funkcije svog pacijenta putem narukvice sa senzorom koju on kod kuće nosi na ruci… Velika je primena i u poljoprivredi, transportu, logistici…“, rekao je Ćulibrk tom prilikom za „Večernje novosti”.\nPrethodni članakKakva je ideologija najozloglašenije terorističke organizacije na svetu – Al Kaide?\nSledeći članakTehnologija prepoznavanja lica na olimpijskim igrama u Tokiju 2020.


Sto miliona za manje otrova - Bor GRAD INFO\nSto miliona za manje otrova\nurednik\t дец 28, 2008 696 0\nRTB Bor dobio od države novac za rešavanje ekoloških problema\nBor – Iz fonda za zaštitu životne sredine Ministarstva za ekologiju i fonda Ministarstva za nacionalni investicioni plan, a na osnovu ugovora o sufinansiranju, borski kombinat bakra dobio je sto miliona dinara za projekat „Smanjenje emisije sumpor-dioksida iz pirometalurških pogona“.\nZa ove namene Fond za zaštitu životne sredine obezbedio je 38,5 miliona dinara, a preostala sredstva su stigla iz fonda Ministarstva za Nacionalni investicioni plan, stoji pored ostalog u saopštenju kojim se oglasio Rudarsko-topionicarski basen Bor.\nPrema recima v.d. generalnog direktora RTB Bor, ohrabruje to što se Vlada Srbije ukljucuje u rešavanje ekoloških problema Bora i okoline. On takode istice da ce vec za dva meseca, kada prema planu treba da bude završena ugradnja mokrih elektrofiltera u borskoj Topionici i rafinaciji bakra, nebo nad Borom biti cistije i do 20 procenata, kao i da ce odobrena sredstva biti iskorišcena i za rešavanje drugih ekoloških problema u Boru.\nInace, prilikom nedavnog boravka u Boru ministar zaštite životne sredine i prostornog planiranja u srpskoj vladi Oliver Dulic najavio je da ce iz Fonda za zaštitu životne sredine i NIP-a biti obezbedena sredstva za rešavanje ekoloških problema u Boru što se delom i ostvarilo. Na pomoc u rešavanju ove vrste problema u Boru mogu racunati i nadalje, s obzirom na to da iz Fonda za zaštitu životne sredine stižu najave da ce ovaj fond i dalje sufinansirati projekte za zaštitu vazduha, vode i zemljišta.


“Gimnazija plus“ je osnovana sa posebnom misijom – da u novim dimenzijama sačuva, reafirmiše i produži izuzetnost i elitizam znanja dugo negovan u beogradskom gimnazijskom obrazovanju. Na tim osnovama zasnivamo i projektujemo viziju obrazovanja mladih generacija za uspešan život, učenje i rad u globalnom svetu budućnosti – “društvu znanja”.\nKvalitet opšteg obrazovanja, sa jedne, i dodatno obrazovanje „PLUS“, sa druge strane, predstavljaju izvorišta vrednosti i temelje za razvoj novih potrebnih kompetencija. Temeljno, kvalitetno, integrisano, od strane učenika izgrađeno društveno-humanističko i prirodno-naučno saznanje sveta uvodi se u funkciju razvoja njihove inovativnosti, kreativnosti i inicijativnosti. Takva osnova može da obezbedi razvoj kompetencija neophodnih mladima za dalje studiranje, razvoj profesionalne karijere i život u savremenom društvu. Zato univerzalne vrednosti opšteg obrazovanja “Gimnazija plus” širi i specijalizuje kroz različite programe obaveznog dodatnog obrazovanja – programe “PLUS“: informatičko sertifikovano obrazovanje, strani jezici za internacionalnu univerzitetsku i profesionalnu mobilnost, personalne i socijalne veštine za lična postignuća i uspešnu timsku saradnju, menadžerske i liderske veštine, lično i društveno-odgovorno ponašanje, posvećenost zdravlju i suživotu sa prirodom.


OČEKIVANJA MMF Ove godine rast BDP 2,5 odsto, izazovi - javni dug, EPS, RTB Bor i Resavica - PKS-RPK Novi Sad\nMisija MMF, predvođena Džejmsom Rufom, nakon četvrte i pete revizije stend baj aranžmana (SBA) sa Srbijom saopštava da očekuje da će u 2016. godini realan rast BDP biti 2,5 odsto, kao i da će Srbija nastaviti sa daljom finansijkom konsolidacijom. U saopštenju MMF navodi da su zadovoljni do sada ostvarenim rezultatima, a da su ključni izazovi ta Srbiju u narednom – smanjenje visokg nivoa javnog duga, nastavak racionalizacije u javnom sektoru i odlučnije restrukturiranje velikih državnih preduzeća, uključujući EPS, RTB Bor i Resavicu.\nVučić o razgovorima sa MMF: Biće teško, najteže u EPS, ove godine bez posla još 7.000 ljudi\nMandatar za sastav nove Vlade Srbije Aleksandar Vučić izjavio je danas da su teški zadaci pred Srbijom posle razgovora sa misijom MMF, da će najteži biti oni u vezi sa racinalizacijom i sistematizacijom EPS i da je u okviru racionalizacije za ovu godinu predviđeno da još blizu 7.000 ostane bez posla.\n– Dobri rezultati ekonomskog programa Srbije se nastavljaju – kaže Ruf u saopštenju i dodaje:\n„Ekonomski rast jača, podržan značajnim investicijama i povećanjem neto izvoza. Inflacija je ostala na niskom i stabilnom nivou, mada ispod cilja, zbog uvoznih cena i cena prehrambenih proizvoda koje su bile niže od očekivanih. Eksterni deficit bilansa tekućih transakcija opada zahvaljujući značajnim izvoznim rezultatima. Sada očekujemo da će u 2016. godini realan rast BDP iznositi 2,5 procenata, a inflacija 1,3 procenta“.\nProcena rasta BDP sa 1,8 podignuta na 2,5 odsto zbog dobrih rezultata\nOn je danas na konferenciji za novinare u Vladi Srbije izjavio da je nakon ove posete Beogradu postignut dogovor na nivou tima vezano za četvrtu i petu reviziju aranžmana, i dodao da je zbog dobrih rezultata, MMF podigao procenu rasta BDP Srbije za ovu godinu sa 1,8 na 2,5 odsto BDP.\n– Sa tehničkom vladom i NBS imali smo dobre razgovore i postignut je dogovor na nivou tima za politike koje su neophodne da se realizuju da bi se završile četvrta i peta revizija aranžmana – rekao je Ruf na završnoj konferenciji u Vladi Srbije.\nSporazum do kraja avgusta\nOvaj sporazum, objasnio je, još podleže potvrdi od strane nove vlade, kao i završetka aktivnosti na dogovorenim strukturnim merama. Takođe, ukazao je, očekuje se i potvrda ocene od strane borda direktora MMF.\n– Nadamo se da će do kraja avgusta to biti završeno – izjavio je Ruf.\nDodatnih 147 milona evra na raspolaganju\nOkončanjem revizija, dodatnih 117 miliona SDR (oko 147 miliona evra) biće stavljeno na raspolaganje Srbiji u okviru SBA, čime će ukupan raspoloživi iznos dostići 608 miliona SDR (762 miliona evra).\nVlasti Srbije su najavile da ne nameravaju da povlače sredstva raspoloživa u okviru aranžmana, navodi se u saopštenju MMF.\nFiskalni rezultati značajno bolji od projektovanih\nU saopštenju MMF i Džejmsa Rufa navodi se još i da srpske vlasti nastavljaju da postižu važan napredak u fiskalnoj konsolidaciji.\n„Dobri fiskalni rezultati iz 2015. godine nastavljaju se i u 2016, ciljevi u okviru programa za kraj marta su realizovani, a većina u značajnoj meri i prebačena. Pod uslovom da se do kraja godine nastavi bolja naplata prihoda i racionalno izvršenje budžetskih rashoda, u 2016. godini deficit opšteg nivoa države bi trebalo da opadne na oko 2,5 procenata BDP, u poređenju sa prvobitnim ciljem od četiri procenta BDP, čime bi bila zabeležena još jedna godina fiskalnih rezultata koji su značajno bolji od projektovanih“, navodi se u saopštenju.\nKljučni izazovi – šta Srbija mora da uradi\nOd izazova koji očekuju Srbiju u narednom periodu, MMF navodi da visok javni dug Srbije treba da počne da beleži stabilan i održiv pad. Potrebno je nastaviti sa reformom državne uprave u saradnji sa Svetskom bankom, a neophodno je i jačanje okvira za javne investicije.\nPotrebna je i odlučnija reforma državnih preduzeća, uključujući velika javna i rudarska preduzeća, navodi MMF u sapštenju i dodaje je potrebno odlučnije restrukturiranje velikih državnih preduzeća, uključujući EPS, RTB Bor i Resavicu.\nRestrukturiranjem do sigurnih radnih mesta\n„Jedini održiv način da se zaštite radna mesta u državnim preduzećima, a da se pritom ne poseže uvek iznova za sredstvima poreskih obveznika da bi se preduzeća spasavala, jeste njihovo restrukturiranje da bi se obezbedila njihova održivost na komercijalnim osnovama“, saopštava MMF.\nMisija konstatuje i da reforma finansijskog sektora dobro napreduje i da će doprineti življoj ekonomskoj aktivnosti putem unapređene finansijske stabilnosti i intermedijacije.\nPlan reformi u finansijskom sektoru za 2016. godinu fokusiran je na dve oblasti, navodi MMF.\n„Kao prvo, na reformu državnih finansijskih institucija i, kao drugo, na punu implementaciju strategije za rešavanje problematičnih kredita – što već doprinosi smanjenju visokog nivoa problematične aktive u kreditnim portfeljima banaka“, zaključuje se u saopštenju.\nMisija MMF, koju je predvodio Ruf, boravila je u poseti Beograd u periodu od 9. do 21. juna radi razgovora o četvrtoj i petoj reviziji stend baj aranžmana iz predostrožnosti koji je Srbija sklopila sa MMF.


Policijski isnpektori osumnjičeni za primanje mita ostaju na slobodi - Glas Srpske\nPolicijski isnpektori osumnjičeni za primanje mita ostaju na slobodi\nN.T. 10.04.2020 13:00\nBANjALUKA - Policijski inspektori Nenad Grujić i Jelena Florjan, osumnjičeni za za primanje 20.000 KM mita, ostaju na slobodi, potvrđeno je „Glasu Srpske“.\nBranilac Florjanove advokat Miljkan Pucar je pojasnio da je Okružni sud u Banjaluci u ponovljenom postupku potvrdio svoje rješenje kojima je osumnjičenima ukinut pritvor.\n- Sud sada nije donio ni mjere zabrane koje su bile ranije donesene u rješenju o ukidanju pritvora, a na koje se žalilo tužilaštvo. Ovo je dobra odluka jer je praksa svih evropskih sudova za vrijeme pandemije virusm korona da u lakšim slučajevima osumnjičene puštaju da se brane sa slobode. Tužilaštva za to daju svoju saglasnost u svim slučajevima gdje mala društvena opasnost, samo kod nas nije tako - kazao je Pucar.\nOsumnjičeni Grujić i Florjan pušteni su da se brane sa slobode krajem marta nakon što im je Okružni sud u Banjaluci umjesto pritvora odredio mjere zabrane sastajanja sa svjedocima kao i međusobni kontakt i sastajanja. Na tu odluku se žalilo Tužilaštvo i Vrhovni sud Republike Srpske je prije nekoliko dana stavio van snage rješenje o ukidanju pritvora i slučaj vratio na novo odlučivanje.\nGrujića i Florjanovu terete da su uzeli 20.000 KM mita od direktora Srednjoškolskog doma u Banjaluci Branislava Vidića kako bi “sredili” obustavu istrage koja se protiv njega vodi zbog navodnih malverzacija.\nOvi inspektori radili su u Odjeljenju za privredni kriminal Policijske uprave Banjaluka i vodilo su istragu protiv Vidića na osnovu anonimne prijave. Navodno su ga duže vremena maltretirali i prijetili mu istragom te mu tražili 30.000 KM da bi ga zauzvrat amnestirali odgovornosti.\nGrujić i Florijanova uhapšeni u u februaru akciji “Sirano”, a označeni novac Grujiću je dao Vidić koji je sarađivao s policijom i prijavio da mu je traženo mito pa je organizovano hapšenje. Vidić je nakon što je Grujiću dao kovertu sa označenim novcem otišao u kancelariju Jelene Florjan u Policijsku upravu Banjaluka gde ga je ona saslušavala u svojstvu osumnjičenog, nakon čega je i uhapšena.


Promoter "Velike Albanije" ministar Mehmed Zenka ciljano napada litije u Crnoj Gori - Kosovo Online\nPromoter "Velike Albanije" ministar Mehmed Zenka ciljano napada litije u Crnoj Gori\n1. Mart 2020. • 13:00\nIzvor: Vladislav Bojović (Foto: Analitika)\nVidimo da kad god se suoče sa unutrašnjim pitanjem otpora naroda otvorenoj diktaturi, diskriminaciji ili pljački, predstavnici vlasti izmišljaju spoljni faktor koji navodno ugrožava Crnu Goru.\nKada, zamislite ministar, Mehmed Zenka mora da podupire i pojačava izmišljene i neodržive argumente Mila Đukanovića i Duška Markovića o navodnom učešću Srbije i Rusije u organizaciji litija, onda je jasno u kakvom je problemu ovaj režim.\nKada je Mehmed Zenka postao neko ko bi da određuje i uređuje status pravoslavne crkve u Crnoj Gori, onda je jasno u kakvom je problemu Crna Gora.\nNajbolji odgovor Mehmedu Zenki, Milu Đukanoviću i Dušku Markoviću na njihove vještačke konstrukcije i usiljene izmišljotine, dali su građani na subotnjoj litiji u Podgorici. Koliko imaju efekta i koliko su vjerodostojne najnovije i toliko puta ponovljene nebulozne optužbe prvih ljudi režima, režimskih medija i režimskih analitičara na račun Srbije i Rusije, vidjeli smo po subotnjoj nepreglednoj koloni vjerujućeg naroda i najvećoj litiji ikada održanoj u Crnoj Gori.\nTragikomična (ipak više tragična nego komična) činjenica za Crnu Goru je ta što je Mehmed Zenka uopšte ministar u njenoj vladi, a posebno što je ministar za ljudska prava. Mehmed Zenka je poznati i neskriveni promoter projekta „Velike Albanije“. Stoga, njegov javni napad na litije i jedinu kanonsku i državotvornu Srpsku pravoslavnu crkvu u Crnoj Gori ima nesumnjivu pozadinu u velikoalbanskim političkim aspiracijama i teritorijalnim pretenzijama.\nJavni napad Mehmeda Zenke na litije i na Crkvu trebalo bi da bude otrežnjujući i za one još uvijek uspavane u Crnoj Gori. Mehmed Zenka je itekako svjestan da ukoliko jedina kanonska i državotvorna Srpska pravoslavna Crkva u Crnoj Gori bude ukinuta, otvoriće se veći prostor i lakši put za realizaciju projekta Velike Albanije na ovom prostoru. Masovnost litija širom Crne Gore pokazuje da je pravoslavni narod u Crnoj Gori postao svjestan i ove prijetnje, što treba da ohrabri svakoga ko poštuje i želi da sačuva pravoslavno biće Crne Gore.\nVidimo i da Mehmedu Zenki posebno smeta ojačani međunarodni položaj i ekonomsko uzdizanje države Srbije, zbog čega nije izdržao da je i on ne napadne i lažno optuži, krijući se iza saopštenja ministarstva koje vodi. Poslednjim reagovanjem Mehmed Zenka je još jednom pokazao da nije nikakav zaštitnik ljudskih i manjinskih prava u Crnoj Gori, već poznati zaštitnik i zastupnik velikoalbanskih interesa u regionu i posebno u Crnoj Gori. Ovo najnovije Zenkino bavljenje Crkvom u Crnoj Gori i državom Srbijom, jasno ukazuje da Albanci planiraju da isti ovakav zakon proguraju i u tzv. skupštini lažne države Kosovo.\nPodsjećamo da je Mehmed Zenka autor skandalozne izjave da je lažna država Kosovo lider u regionu po poštovanju manjinskih prava, kao i da je pružio javnu podršku i zaštitu onima koji su mahali zastavama „UČK“ i zastavama „Velike Albanije“ u Crnoj Gori.\nPodsjećamo i da je terorista i ratni zločinac Hašim Tači prvi čestitao upravo Mehmedu Zenki što je obezbijedio da vlast u Crnoj Gori omogući javno isticanje albanskih zastava u većinski albanskim sredinama u Crnoj Gori.\nLitije u Crnoj GoriFoto: Vladimir Pavićević\nI konačno, izmišljotine o navodnoj umješanosti Srbije i Rusije u organizaciji litija i snažna podrška Mehmeda Zenke, potvrđuju da je vlast u Crnoj Gori postala uslužni servis destabilizujućeg velikoalbanskog projekta. U ovoj perspektivi posmatrano, djeluje da Milo Đukanović i Duško Marković nisu šefovi Mehmedu Zenki, već je Zenka postao šef obojici. I to Mehmed Zenka koji je poznat kao nekadašnji tjelohranitelj Mehmeda Bardija, a onda i po razbijanju albanskih partija, pa trenutno ni sam ne zna kako mu se zove nova partija. Zenka koji ubjedljivo svjedoči kako su Albanci, kojih je svega 5% Crnoj Gori i sa jednim mandatom, uzurpirali ogroman dio vlasti i još žele da terorišu pravoslavnu većinu.\nI na kraju, zarad građana, vrijedi se osvrnuti na Zenkine neodržive teze o građanskom karakteru današnje Crne Gore. Niti je Crna Gora građanska država niti je njen ustav garant prava svih nacionalnih zajednica jer da je tako, većinski srpski jezik u Crnoj Gori bi bio adekvatno zastupljen u obrazovnom sistemu. Diskriminacija državotvornog srpskog naroda i obespravljenost većinske srpske jezičke zajednice u Crnoj Gori govori da je Crna Gora antipod uređenoj građanskoj državi, što se mora promijeniti kako bi Crna Gora bila stabilna i uistinu građanska.\nVidimo da kad god se suoče sa unutrašnjim pitanjem otpora naroda otvorenoj diktaturi, diskriminaciji ili pljački, predstavnici vlasti izmišljaju spoljni faktor koji navodno ugrožava Crnu Goru. Narod ih iz nedelje u nedelju uvjerava da im takva bestidna propaganda laži i podvala ovog puta neće proći.\nČlan predsjedništva Demokratske narodne partije i funkcioner Demokratskog fronta\nCrna Gora Kosovo Srbija


Jedini uzrok gubitaka, kriminala i uništavanja šuma Republike Srpske je partijsko upravljanje, a stvarni krivci za takvo stanje nisu trećerazredni partijski vojnici koji kao direktori “upravljaju” gazdinstvima, nego Vlada i resor šumarstva, poručio je predsjednik Odbora za privredu u NSRS i narodni poslanik SPS Maksim Skoko.\n– Zakonito poslovanje i imenovanje rukovodilaca po zakonu, a ne po partijskom diktatu bi dramatično promijenilo sliku. Tek tada bi se moglo normalno razgovarati o drugim problemima koji postoje, ali koji zbog ovog pitanja ne mogu biti riješeni.\nOdgovornost za ogromne probleme u poslovanju Šuma Srpske, ali i ukupno stanje u sektoru šumarstva, po pravilu se pokušava fakturisati politički najslabije zaštićenim direktorima pojedinih gazdinstava ili članovima Uprave, ali stvarni korijen problema je partijsko upravljanje i Upravom i šumskim gazdinstvima, gdje su rukovodioci u šumarstvu u stvari partijski logističari na terenu, a ne ono što bi po zakonu morali da budu.\nTo što direktori šumarija rade po partijskom diktatu njih ne oslobadja od odgovornosti, ali stvarni krivac za stanje u šumama je Vlada i resor šumarstva, jer partije preko njih kreiraju sistem zaštite partijskih “vojnika” u direktorskim foteljama i otvaraju im prostor za kriminal, gubitke i uništavanje šuma – istakao je Skoko.\nPodsjetimo, Nadzorni odbor JP Šume RS razmatrao je devetomjesečni izvještaj rezultata poslovanja gazdinstva, gdje je čak 13 šumskih gazdinstava poslovalo s gubitkom, a njihov ukupni minus koji je na kraju 2020. godine bio 1,972 milion KM, dok za prvih devet mjeseci 2021. godine gubitak iznosi 3.607.000 KM.\nNEWER POSTMilićević: Nastavlja se realizacija asfaltiranja lokalnih puteva po principu zajedničkog učešća građana i Opštine.\nOLDER POSTProglašeno vanredno stanje u Istočnoj Ilidži, Trnovu i Palama (VIDEO)


Nešić o platama i njihovim odnosima s potrošačkom korpom u Republici Srpskoj - Istinomjer\nNešić o platama i njihovim odnosima s potrošačkom korpom u Republici Srpskoj\nPredsjednik Demokratskog narodnog saveza (DNS) Nenad Nešić komentarisao je, pored ostalog, odnos prosječne plate i potrošačke korpe u Republici Srpskoj, ali i ustvrdio da 60% radnika u tom entitetu radi za manje od 600 maraka mjesečno.\nObraćajući se vladajućim strukturama u Republici Srpskoj, Nešić je s tim u vezi izjavio:\nNe posmatrajte ekonomiju zemlje kroz svoj džep, već kroz narodni. Jasno je da vama „dobro ide“, ali narodu je sve gore. To se najbolje vidi po činjenici da je prosječna plata duplo niža od potrošačke korpe, dok 60% radnika radi za manje od 600 maraka mjesečno, pa i ne čudi što je u posljednjih osam godina Republiku Srpsku napustilo skoro 200 hiljada mladih ljudi.\nNenad Nešić, 9. 7. 2021.\nDajući ocjenu neutemeljeno tvrdnji premijera Vlade Republike Srpske Radovana Viškovića, u kojoj je rekao da je prosječna plata u entitetu na čijem je čelu znatno veća od prosječne plate u Federaciji BiH, Istinomjer je, uzevši u obzir različita tumačenja prilikom izračuna prosječne plate u tom entitetu, ustvrdio da ona u svakom slučaju, za period april-maj 2021. godine, nije iznosila više od 978 KM.\nS obzirom na to da je, u skladu s podacima objavljenim na zvaničnoj stranici Saveza sindikata Republike Srpske, sindikalna potrošačka korpa u Republici Srpskoj u maju 2021. godine iznosila 1.930 KM, možemo zaključiti da je u tom dijelu Nešićeva tvrdnja istinita.\nS druge strane, podaci Poreske uprave Republike Srpske, koje su prenijeli mediji krajem aprila tekuće godine, ne govore u prilog tome da, kako je Nešić izjavio, 60% radnika radi za manje od 600 maraka mjesečno.\nNaime, a kako je vidljivo i iz tabelarnog prikaza visine plata u Republici Srpskoj nakon oporezivanja, od ukupnog broja od 257.475 radnika u tom entitetu, njih 86.186 prima platu od 600 KM ili manju. Od tog broja, 21.056 lica ima primanja do 520 KM, njih 11.988 prima 520 KM, dok od 521 KM do 600 KM prima 53.142 radnika.\nDakle, 86.186 radnika koji primaju platu od 600 KM ili manju iznosi nešto više od 33% ukupnog broja radnika u Republici Srpskoj, pa stoga možemo zaključiti kako ovaj dio Nešićeve tvrdnje nije istinit.\nU skladu s činjeničnim stanjem, tvrdnju Nenada Nešića u vezi s odnosom potrošačke korpe i prosječne plate u Republici Srpskoj i time da 60% radnika u tom entitetu radi za manje od 600 maraka mjesečno Istinomjer ocjenjuje poluistinitom.\nOd dodatne opreme imam Dejtonski sporazum\nNešić napada SNSD, a sam glasao za Podžića i Turković\nBiH nije najsiromašnija zemlja na zapadnom Balkanu, niti u Evropi


Pazar bi da "kljucne" bod na Banjici - Sportske.net\nPazar bi da "kljucne" bod na Banjici\nStrateg Novog Pazara Izet Ljajić priznao je da ga za superligaša sa Banjice vežu prelepe uspomene ali da bi voleo da njegov tim osvoji bodove u subotnjem okršaju sa "Građevinarima".\nZvezda dočekuje Radnički, Partizan igra na Banovom brduZvezda dočekuje Radnički, Partizan igra na Banovom brduČernišov: ''Dobro smo koristili kontre''Raspucali se superligaši! Bačka i Borac najveća iznenađenja kola!Ljajić: "Vreme je da prekinemo seriju poraza"\nTrener fudbalera Novog Pazara Izet Ljajić rekao je danas da je u Radu proveo četiri prelepe godine, ali da bi najviše voleo da njegova ekipa na Banjici osvoji tri boda u predstojećoj utakmici 20. kola Superlige Srbije.\n"Možda i najlepši deo života proveo sam u Radu, gde sam počeo da se ozbiljno bavim fudbalom i stekao prijatelje za ceo život. Tu se osećam kao kod svoje kuće. Više bih, ipak, voleo pobedu nego sva bogatstva sveta, ali do nje se stiže na terenu", rekao je Ljajić.\nRad je desetoplasirani tim lige sa 21 bodom, dok je Novi Pazar pretposlednji i osvojio je devet bodova manje.\n"Dobro su ukomponovani, radi se o spoju mladosti i iskustva. Oslabljeni su zbog izostanka ključnih igrača Nikole Drinčića i Milana Ćuluma, dok Duško Petković ima kartone. Aleksandar Lutovac i Njegoš Petrović su sjajni mladići, tu je i iskusni Dejan Rusmir. Voleo bih da makar ostanemo neporaženi", priznao je Ljajić.\nNovopazarci će biti oslabljeni neigranjem kapitena Envera Alivodića zbog žutih kartona, kao i Irfana Vusljanina, Jovice Vasilića i Dušana Pantelića, koji se oporavljaju od povreda.\n"Verujem da i ovako nekompletni možemo da igramo protiv Rada, moramo da pokažemo karakter i snagu. Ne treba svaljivati krivicu na igrače, upali smo u rezultatsku krizu", ocenio je Ljajić.\n"U teškoj finansijskoj situaciji, može da se nađe opravdanje i za fudbalere i za ljude koji vode klub. O tome, ipak, ne razmišljamo i pružićemo maksimum želje, volje i htenja", dodao je on.\nNovopazarci su vezali pet poraza u elitnom takmičenju, pa se trenutno nalaze u zoni ispadanja.\n"Da utakmice traju po 45 minuta, osvojili bi sedam bodova u poslednja tri kola. Javor i Spartak su nam 'zagorčali život', što veoma emotivno podnosim. Nisam u pitanju ja, već mi je teško zbog neuspeha kluba", naveo je Ljajić.\nUtakmica između Rada i Novog Pazara igraće se sutra od 13.00 na Banjici.


Antonijević: U srpskim sredinama na KiM porast broja novoobolelih - Radio Kontakt Plus\nAntonijević: U srpskim sredinama na KiM porast broja novoobolelih\nvesti10:42, 29.06.2020Izvor: Radio Kontakt Plus\nU srpskim sredinama na KiM, registrovano je 15 novoobolelih od COVID-19. Od tog broja 12 je sa severa, dok je troje novoinficiranih sa centralnog Kosova, saopštio je danas epidemiolog iz Zavoda za javno zdravlje u Kosovskoj Mitrovici, Aleksandar Antonijević.\nSpecijalista epidemiologije iz Zavoda za javno zdravlje u Kosovskoj Mitrovici, dr Aleksandar Antonijević, istakao je da je na Kosovu i Metohiji zabeležen porast broja novoobolelih.\nPored 12 novoinficiranih na severu Kosova, troje novoobolelih je sa centralnog Kosova.\nNovooboleli po opštinama: Kosovska Mitrovica (7), Zvečan (2), Leposavić (2) i po jedan pozitivan slučaj iz opština Zubin Potok, Gračanica (Donja Gušterica), Peć i Prizren.\nTakođe, registrovano je i petoro obolelih od COVID-19 sa prebivalištem u centralnoj Srbiji, koji su mahom studenti.\nAntonijević je dodao da nisu svi rezultati pristigli, te da se čekaju nalazi za još 16 uzoraka - 11 koji su testirani 22. juna i četiri uzorka koja su poslata na analizu 26. juna.\nTakođe, danas je testirano 30 lica.\nOd početka epidemije, u srpskim sredinama na Kosovu, do sada je ukupno testirano 1.948 lica, od čega su ukupno 134 obolela od COVID-19, napominje Antonijević.\nNačelnica infektivnog odeljenja u KBC Kosovska Mitrovica, dr Danica Radomirović kaže da je od 15 pozitivnih, na ovom odeljenju trenutno hospitalizovano šest pacijenata, od čega su tri osobe potvrđene pi-si-ar testom, a tri osobe su brzim testom dokazane da su pozitivne na Kovid-19 i da se čeka potvrda pi-si-ar testa.\n"To su pacijenti koji su zahtevali hospitalizaciju. Dakle, imaju neki lakši ili srednje teški klinički oblik. Uglavnom se radi o upali pluća. Ostali pacijenti koji su pozitivni, svima je naložena kućna izolacija u trajanju od 14 dana", precizirala je Radomirović.\nOna je ujedno apelovala na lica koja su pozitivna na Kovid-19, a kojima je određena mera kućne izolacije, da to i poštuju.\nUkoliko osetite simptome koji ukazuju na virus korona, poput povišene temperature, kašlja, gubitka funkcije čula mirisa i ukusa, malaksalosti, možete se obratiti najbližoj Kovid ambulanti, ukazuje dr Radomirović.\nPrema njenim rečima, rad ovih ambulanti nije prestajao, samo je radno vreme skraćeno na period od 7 do 17h, te da od danas imaju novo radno vreme.\n“Od danas, radno vreme ovih ambulanti produžava se od 7 do 20h”, kaže dr Radomirović i napominje da je prvi susret pacijenata sa lekarom u Kovid ambulanti, a onda se oni upućuju na trijažni centar koji se nalazi u bolnici. Sledi testiranje i pregled kod infektologa, koji određuje da li će pacijent biti hospitalizovan.\nEpidemiolog Aleksandar Antonijević kaže da je ubrzana dinamika testiranja i da se sada testiranje obavlja ponedeljkom, sredom i petkom, ali i da će se testiranje obavljati svakodnevno ukoliko epidemiološka situacija to bude nalagala.\nDodaje da se svi uzorci sada šalju u laboratoriju „Vatreno oko“ u Beogradu, gde se za rezultate čeka najviše do dva dana.\nKada je u pitanju ponovno otvaranje Kovid bolnice na severu Kosova, Antonijević kaže da se čekaju uputstva iz Srbije, te da će na osnovu toga postupati.\nAntonijević ocenjuje da prema trenutnoj epidemiološkoj situaciji, nema razloga za zabrinutost. Međutim, upućuje apel građanima da poštuju zaštitne mere, kao što su nošenje zaštitnih maski, održavanje socijalne distance i lične higijene.\n„Trenutno nema razloga za brigu, ali po svim indikacijama sledi nam povećanje broja novoobolelih, što će sigurno dodatno zakomplikovati situaciju kod nas. Mi za Srbijom kasnimo skoro dve nedelje i zato očekujemo da će biti još veći broj zaraženih. Poseban rizik su i slavlja, proslave i nadam se da će u narednom periodu ponovo biti zabrane održavanja proslava u zatvorenom prostoru i masovnih okupljanja. To će nam sigurno mnogo koristiti u sprečavanju širenja virusa“, zaključuje dr Antonijević.\nPrethodno je održan sastanak Kriznog štaba, kojem su prisustvovali predsednik Privremenog organa opštine Kosovska Mitrovica Aleksandar Spirić, direktor Zavoda za javno zdravlje dr Miloš Mirković, epidemiolog dr Aleksandar Antonijević, direktorka Doma zdravlja dr Miljana Nikolić, načelnik Infektivnog odeljenja dr Danica Radomirović,v.d. direktora KBC u Kosovskoj Mitrovici dr Zlatan Elek i Goran Živković, predstavnik policijske stanice u Severnoj Mitrovici.\nTagovi: Sever KosovaKorona virusKosovo\n"Sajam sporta u Mitrovici kada epidemiološka situacija to dozvoli"\nFudbaler Partizana Nemanja Miletić budući student na PU\nSrebro i bronza za OFK “Dif” na turniru u Markovcu\nTrinaestogodišnja Teodora iz Leposavića prvak Srbije u karateu\nFK “Rudar” iz Kosovske Mitrovice učestvuje na Kupu Dragan Mance


Sankt Peterburg je omiljeno odredište srpskih turista\nSankt Peterburg je omiljeno odredište srpskih turista, jer privlači gracioznošću, lepom arhitekturom, neverovatnom istorijom i fantastičnim muzejima. Ovaj prelepi grad na severu Rusije ove godine posetio je veliki broj naših turista.\nZa Sankt Peterburg, koji je jedno od najpopularnijih turističkih odredišta u Rusiji, pandemija je veliki izazov, ističe E.V. Volhonska, generalni direktor Sankt Peterburškog Kongresno-izložbenog biroa.\n– Beograd i Sankt Peterburg razdvaja 2.500 kilometara, ali zahvaljujući dobro uspostavljenom vazdušnom saobraćaju, rastojanje nije prepreka. Danas ovu liniju pokrivaju tri avio-kompanije i od ukidanja ograničenja, tokom tri letnja meseca 2021. godine, aerodrom Pulkovo je opsluživao više od 11.000 putnika iz Beograda, što je 49% više nego u istom periodu 2019. – kaže Volhonska.\nPiter je muzej na otvorenom\nPetersburg – zasluženo nosi titule „kulturne prestonice“ i „muzeja na otvorenom“ i odlikuje se izuzetnom lepotom palata, kanala, bogatstvom muzeja i bogatim kulturnim životom. Tradicionalno, putovanje u severnu prestonicu je bogat kulturni program, izložbe, šetnje kanalima i posebna atmosfera istorijskog centra grada, uvrštena na Uneskovu listu svetske baštine.\n– Večerajte u našim prekrasnim restoranima i posetite događaje i manifestacije tokom cele godine. Zimi svako dodirne božićnu bajku na Festivalu vatre. U proleće, poslednje nedelje pred Veliki post, može učestvovati u proslavi Maslenice, tokom koje je uobičajeno da se peku palačinke i spaljuje lutka od slame. Leti uživajte u „belim noćima“ „Alie parusa“, a na jesen – u zapanjujućim instalacijama na godišnjem festivalu svetlosti – savetuje Volhonska.\nPiter je biser rute Srebrna ogrlica\nOsim toga, zbog povoljne lokacije, Sankt Peterburg nije samo jedinstvena turistička destinacija, već i polazna tačka za istraživanje cele Rusije. Piter je najveći biser Srebrne ogrlice Rusije, projekat koji je ujedinio 11 regiona severozapadne Rusije i nudi turistima jedinstvene maršrute koje prolaze kroz sveta mesta severozapadne Rusije i gradove Petra Velikog, kapije i severne luke.\nTuristi se upoznaju sa drvenom arhitekturom, severnim zanatima, mogu prošetati stazom Varjaga i putevima Velike Pobede.\nSankt Peterburg je među regionima kroz koje prolazi „carska“ turistička maršruta prolazi stopama dinastije Romanovih. Istorija poslednjeg ruskog cara važna je i za ruski i za srpski narod i zanimljiva je izletnička maršruta.\nSrpskim građanima je neophodno da prilikom ulaska u Rusiju dostave dokument koji potvrđuje negativan rezultat PCR testa ne stariji od tri dana ili potvrdu o vakcinaciji.\nU Sankt Peterburgu tražite na ulazu u objekte „Safe Travels SPb“. U ovom gradu je izdato više od 1800 znakova SPb Safe Travels. Njegovo prisustvo obaveštava turiste da se organizacija u potpunosti pridržava sanitarnih standarda i preporuka nadležnih organa.\nPrevious articlePosle 18 godina Carska bara poverena na upravljanje Rezervatima prirode\nNext articleSrbija dobija novi granični prelaz


Selektor fudbalske reprezentacije Nemačke Joakim Lev razočaran porazom od Španije u polufinalu šampionata sveta u Južnoj Africi izjavio je da pitanje svoje sportske budućnosti ostavlja...\nMilioni Španaca proslavili trijumf nad Nemcima\nMilioni Španaca proslavili su sinoć plasman fudbalske reprezentacije u finale Svetskog prvenstva u Južnoj Africi, prenose mediji u Madridu.\nOralni seks za SVE navijače Holandije!\nHolandska pornoglumica Bobi Idn (Bobbi Eden) obećala je da će oralno zadovoljiti sve svoje “Twitter“ fanove ako holandska reprezentacija osvoji Svetsko prvenstvo! Znači, imate vremena da se...\nDel Boske: Timski do pobede\nSelektor fudbalske reprezentacije Španije Visente del Boske izjavio je da je "crvena furija" timskom igrom stigla do finala Svetskog prvenstva u Južnoj Africi.\n''Crvena furija'' u finalu SP\nRoben oseća sreću, a Forlan krivicu!\nFudbalski reprezentativac Holandije Arjan Roben izjavio je da ima neverovatan doživljaj radosti i sreće zbog plasmana svoje selekcije u finale Mundijala, dok Dijego Forlan, najbolji igrač i...\nFudbalska reprezentacija Španije u svom prvom polufinalu na Svetskim prvenstvima u sredu od 20,30 časova u Durbanu igra protiv trostrukog šampiona Nemačke, a u zemlji aktuelnog evropskog prvaka...\n22:27 >> 23:09


Kaspersky Lab proglasio pobednike takmičenja Sajber bezbednost za narednu generaciju\nPočetnaVestiBiznis ITBiznis IT vestiKaspersky Lab proglasio pobednike takmičenja Sajber bezbednost za narednu generaciju\n21.12.2017 18:17 | 0 Biznis IT\nKompanija Kaspersky Lab proglasila je pobednike prvog međunarodnog takmičenja „Sajber bezbednost za narednu generaciju”, u okviru kojeg takmičari rešavaju probleme u vezi sa sajber bezbednošću. Finale takmičenja je održano u Pragu, a glavna nagrada od 10.000 dolara je dodeljena Filipu Midenu (Philipp Mieden), studentu Ludvig Maksimilian Univerziteta u Minhenu, za istrazivački rad na temu detekcije anomalija u internet saobraćaju. Drugoplasirani Omar Ganijev (Omar Ganiev), konsultant za praktičnu informacionu bezbednost iz Moskve, nagrađen je putovanjem na Samit bezbednosnih analitičara (Security Analyst Summit) u Kankun, na proleće 2018. godine. Na trećem mestu našao se tim iz Gomela, koji čine Ivan Meleško (Ivan Meleshko), Artur Scepanenka (Arthur Stsepanenka) i Ihar Calka (Ihar Tsalka), koji su nagrađeni posetom međunarodnom forumu za primenjene digitalne bezbednosti - PHDays.\nNa takmičenje u rešavanju sajber bezbednosnih problema bili su pozvani, kao pojedinci ili u timovima do tri člana, studenti i mladi eksperti iz čitavog sveta. Zadatak takmičara je bio da odaberu određeni slučaj, a zatim prouče dodatne informacije i prateće materijale kako bi razvili rešenje koje će predstaviti pred žirijem sačinjenim od stručnjaka.\n„Ja sam se bavio istraživanjem na temu detekcije anomalija u internet saobraćaju. Istraživanje se zasnivalo na projekciji uobičajenog rada mreže i korišćenju tehnika učenja mašine kako bi se jednostavnije uočila neuobičajena aktivnost. Ovo takmičenje je bila sjajna prilika za mene da čujem i neka druga mišljenja i nove ideje, što me je ohrabrilo da nastavim svoj istraživački rad na ovu temu. Dugujem veliku zahvalnost kompaniji Kaspersky Lab, kao i ljudima koji su organizovali takmičenje, sjajno sam se proveo”, rekao je Filip Miden (Phillip Mieden), pobednik takmičenja.\nOd 1.200 pristiglih prijava, žiri je odabrao četrdeset dvoje finalista iz Nemačke, Italije, Bangladeša, Indije, Singapura, Rusije i Belarusije. Nakon finala u Pragu, trideset dvoje pojedinaca i timova nastavilo je učešće u dvodnevnom programu o okviru Internacionalnog samita sa akademskim partnerima, u organizaciji kompanije Kaspersky Lab. Vodeći stručnjaci i naučnici učestvovali su u brojnim prezentacijama i panel-diskusijama o aktuelnim izazovima u oblasti sajber bezbednosti. Među učesnicima su bili Kristijan Agrum (Christian Aghroum), potpredsednik kompanije CyAN, Keri Perlson (Keri Pearlson), izvršni direktor kompanije MIT-(IC)3, Marija Papadaki, docent Univerziteta u Plimutu na predmetu sajber bezbednosti, Stjuart Hajd (Stuart Hyde), generalni direktor kompanije Stuart Hyde Associates, Sergej Novikov (Sergey Novikov), zamenik direktora u timu za globalno istraživanje i analizu u kompaniji Kaspersky Lab, kao i mnogi drugi.\nKiril Širjaev (Kirill Shiryaev), na čelu sketora za edukativne programa kompanije Kaspersky Lab, izjavio je: „Sajber bezbednost je vrlo izazovno polje i stoga je važno da se ujedinimo u borbi protiv sajber kriminala. Zahvaljujući ovom takmičenju, uspeli smo da otkrijemo neke nove talentovane ljude, koji nam mogu biti od velike pomoći u rešavanju konkretnih bezbednosnih izazova sa kojima se suočavaju kompanije. Ovo je nova generacija koju zelimo da zainteresujemo i podstaknemo, a zahvaljujući pomoći kompanije Kaspersky Lab, ovi mladi ljudi su dobili šansu da se dokažu i budu deo jedinstvene zajednice koja će rešavati izazove budućnosti.”\nOstalim učesnicima su takođe dodeljene sledeće nagrade:\nTim sa državnog Bauman Univerziteta – Jegor Jefremov (Egor Efremov), Aleksandar Kovalevski i Nikita Šalna (Nikita Shalna), nagrađen je stažiranjem u jednoj od firmi podružnica kompanije Gazprom Neft, za kreiranje bezbednosnog informacionog sistema koji štiti podatke organizacija od „curenja” sa tehničkih kanala;\nTimu, koji čine studenti sa Politehničkog Univerziteta (Peter the Great St.Petersburg Polytechnic University) i državnog Univerziteta za arhitekturu i građevinu u Petrogradu (Saint-Petersburg State University of Architecture and Civil Engineering), kompanija Rosatom je dodelila nagradno putovanje na sajam video-igara „Šta? Gde? Kada?” (“What? Where? When?”), za njihovo bezbednosno rešenje koje omogućuje bezbedno skladištenje podataka na cloud.\nKompanija PWC je dodelila nagradu Marijusu Bentinu (Marius Bentin) sa Univerziteta u Darmštadu za primenjene nauke, za kreiranje platforme koja u realnom vremenu prikuplja bezbednosne informacije koje su javno dostupne.\nKorporacija Dassault Systemes SOLIDWWORKING i njihov distributer u Rusiji, kompanija ITOOLS, dodelili su nagradu Artjomu Nikitinu (Artyom Nikitin) sa Skoltech univerziteta, za razvijanje jednostavnog sistema za deljenje fajlova različitih formata među zaposlenima u okviru jedne kompanije.\nZa više informacija o takmičenju „Sajber bezbednost za novu generaciju”, kao i o drugim edukativnim programima kompanije Kaspersky Lab, posetite: academy.kaspersky.com\nPredstavljen Honor 9 Lite!


EU objavila globalni finansijski i ekonomski rat Rusiji - 01.03.2022, Sputnik Srbija\nEvropska unija će voditi globalni ekonomski i finansijski rat protiv Rusije, izjavio je francuski ministar finansija Bruno Le Mer. 01.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi.„Počećemo globalni ekonomski i finansijski rat protiv Rusije“, rekao je Le Mer na radiju Frans info.Zapadne zemlje su tokom vikenda pokrenule nove sankcije Rusiji. Tako je, u vezi s ruskom operacijom u Ukrajini, Evropska unija zabranila svim ruskim avionima sletanje, poletanje ili letenje iznad teritorije EU, pored toga što je svojim kompanijama zabranila da isporučuju civilne avione i rezervne delove Rusiji.Dan ranije EU je zabranila operacije vezane za upravljanje rezervama i imovinom Centralne banke Rusije. Države EU će moći da obavljaju transakcije sa Bankom Rusije ako je to „izričito neophodno“ da bi se obezbedila finansijska stabilnost.Šef diplomatije EU Žozep Borelj je rekao da će oko 50 odsto finansijskih rezervi Centralne banke Rusije biti zamrznuto zahvaljujući novim sankcijama EU.Takođe, kako su rekli u nemačkom kabinetu, iz SVIFT sistema naloga za plaćanje biće isključene sve ruske banke koje su već potpale pod sankcije međunarodne zajednice, a po potrebi i druge ruske banke.Vlasti Ruske Federacije preduzele su uzvratne korake na ova ograničenja.\nevropska unija (eu), kriza u ukrajini, bruno le mer\n09:51 01.03.2022 (Osveženo: 10:34 01.03.2022)\n© REUTERS / /Dado Ruvic/IllustrationFunte i zastava EU\n© REUTERS / /Dado Ruvic/Illustration\nEvropska unija će voditi globalni ekonomski i finansijski rat protiv Rusije, izjavio je francuski ministar finansija Bruno Le Mer.\n„Počećemo globalni ekonomski i finansijski rat protiv Rusije“, rekao je Le Mer na radiju Frans info.\nZapadne zemlje su tokom vikenda pokrenule nove sankcije Rusiji. Tako je, u vezi s ruskom operacijom u Ukrajini, Evropska unija zabranila svim ruskim avionima sletanje, poletanje ili letenje iznad teritorije EU, pored toga što je svojim kompanijama zabranila da isporučuju civilne avione i rezervne delove Rusiji.\nDan ranije EU je zabranila operacije vezane za upravljanje rezervama i imovinom Centralne banke Rusije. Države EU će moći da obavljaju transakcije sa Bankom Rusije ako je to „izričito neophodno“ da bi se obezbedila finansijska stabilnost.\nŠef diplomatije EU Žozep Borelj je rekao da će oko 50 odsto finansijskih rezervi Centralne banke Rusije biti zamrznuto zahvaljujući novim sankcijama EU.\nTakođe, kako su rekli u nemačkom kabinetu, iz SVIFT sistema naloga za plaćanje biće isključene sve ruske banke koje su već potpale pod sankcije međunarodne zajednice, a po potrebi i druge ruske banke.\nVlasti Ruske Federacije preduzele su uzvratne korake na ova ograničenja.


David Copperfield – 02 Oktobar 2005. | Komuna\nDavid Copperfield – 02 Oktobar 2005.\nČuveni iluzionista Dejvid Koperfild (David Copperfield), „moderni Hudini“ i jedan od deset najtraženijih zabavljača u svetu, održao je 2.oktobra 2005.godine u Beogradskoj Areni šou program pod nazivom Intimno veče velike iluzije (An Intimate evening of grand illusion), u okviru evropske turneje. Pred rasprodatom Beogradskom Arenom.\nKoliko Koperfild „živi svoju magiju“ svedoci i činjenica da je sebi dao zadatak da sačuva istoriju magije i njene umetnosti, pa je u te svrhe napravio i muzej u Nevadi. U tom prostoru – The International Museum and Library of the Conjuring Arts – nalazi se mnoštvo istorijskih dokumenata i knjiga koje se bave magijom i iluzijom.\nKoperfild godišnje izvede više od 500 predstava. Dobio je francusko odlikovanje, u nekoliko zemalja su pravljene poštanske marke s njegovim likom, a poznat je i po dugogodišnjoj vezi s jednom od najlepših žena na svetu – manekenkom Klaudijom Šifer (Claudia Schiffer).


Izvor: Radio 021, 31.Mar.2020, 00:01 (ažurirano 02.Apr.2020.)\nIzmeđu 100 i 200 zaposlenih u njujorškom skladištu >> Pročitaj celu vest na sajtu Radio 021 << Amazona na Staten ajlendu, južno od Menhetna, mogli bi danas da prekinu rad, javljaju američki mediji. U vreme kada je ta oblast, koja je postala epicentar epidemije u SAD, stavljena pod mere izolacije, ti zaposleni optužuju Amazon da ne preduzima potrebne mere da ih zaštiti.\nZaposleni u lancu samoposluga "Hol fuds" (Whole Foods) koje pripadaju Amazonu, pozivaju na štrajk sutra, i takođe traže jače bezbednosne mere, kao i veće plate. Na zapadnoj obali SAD, kupci i dostavljači platforme Instakart preko koje se poručuju namirnice onlajn, takođe će danas biti u štrajku. Oni traže bolje bezbednosne i finansijske uslove.\nŠTRAJK ZBOG STRAHA OD VIRUSA Radnici Amazona: "Radimo u toksičnom okruženju i pored toga ne dobijamo plate"\nAmazonovi radnici zaposleni u njujorškom skladištu danas će štrajkovati, piše Blumberg, zbog nedostatka brige za njihovu sigurnost i za širenje virusa korona na njihovom radnom mestu.


U Rumi u sportskoj hali "Srce Srema" u nedelju 27. oktobra 2011 godine održano je školsko prvenstvo Srbije za pionire i kadete i odmah posle i Kup Srbije za juniore i seniore. Što se tiče školskog prvenstva Srbije učestvovalo je preko 300 takmičara iz 60 osnovnih škola. TK "Pobednik" i TK "Azija" su predstavljali istu osnovnu školu "Braća Jerković" iz Železnika. Od ukupno 7 takmičara (svi u uzrastu pionira) koji su izašli na takmičenje, svako je od njih uzeo medalju. Ukupno je uzeto 7 medalja (1 zlatna, 2 srebrene i 4 bronzane).\nSedam veličanstvenih sa svojim trenerom - tim "Pobednik"\nNa Kupu Srbije učestvovalo je oko stotinjak takmičara iz oko dvadesetak srpskih klubova. Tekvondo klub "Pobednik" u težinskoj kategoriji do 87 kg, uzrastnoj kategoriji seniora i klasi "B" predstavljao je Miodrag Srdanović kome je ovo bio prvi nastup u tekvondo borbi.\nEntuzijaista i debitant - Miodrag Srdanović\nPošto se u Srbiji i dalje državna takmičenja organizuju na donjem amaterskom nivou, rukovodstvo kluba odlučilo je da medalje, diplome i čestitke podeli onako kako dolikuje slavljenicima. U prostorijama kluba priređena je skromna ceremonija dodele medalja dok od organizatora takmičenja diplome nismo ni dobili iz nama nejasnih razloga.\nPoštovanje prema radu i zaslugama - dodela medalja sa takmičenja\n1. Jovan Milojević 1. mesto školsko prvenstvo Srbije (borbe-pioniri-klasa B);\n2. Anđela Ćirić 2. mesto školsko prvenstvo Srbije (borbe-pioniri-klasa B);\n3. Janko Pavlović 2. mesto školsko prvenstvo Srbije (borbe-pioniri-klasa B);\n4. Petar Kovačević 3. mesto školsko prvenstvo Srbije (borbe-pioniri-klasa A);\n5. Mihajlo Kovačević 3. mesto školsko prvenstvo Srbije (borbe-pioniri-klasa A);\n6. Vukašin Vučićević 3. mesto školsko prvenstvo Srbije (borbe-pioniri-klasa B);\n7. Lazar Ćirić 3. mesto školsko prvenstvo Srbije (borbe-pioniri-klasa B).


Zoran A. (24) koji je uhapšen zbog ubistva trogodišnje pastorke, Foto: Facebook\nNakon što su roditelji prijavili da je juče oko četiri sata dete palo sa terase Zoranove porodične kuće, u istragu su se uključili najiskusniji forenzičari\nObjavljeno: 28.05.2019. 11:00h\nZoran A. (24) koji je uhapšen zbog ubistva trogodišnje pastorke L.F. u selu Prahovo kod Negotina, dete je pretukao u kući, a zatim je bacio sa terase kako bi prikrio zločin, saznaju beogradski mediji od dobro obaveštenih izvora iz istrage.\nKako se navodi, nakon što su roditelji prijavili da je juče oko četiri sata dete palo sa terase Zoranove porodične kuće, u istragu su se uključili najiskusniji forenzičari i u kući pronašli tragove koji su razrešili stravičan zločin.\n- Policiji je odmah bila sumnjiva priča da je dete palo sa terase u četiri sata ujutro, jer roditelji nisu ponudili objašnjenje šta je ono u vreme kada je trebalo da spava radilo izvan sobe. Osim ako nije bilo mesečar, nije bilo razloga da se nađe na terasi. Iz tog razloga počela je intenzivna forenzička pretraga prostorija kuće koja je dovela do otkrića brojnih tragova krvi, koji su potvrdili sumnju da je dete pretučeno u kući a da ga je zatim nasilnik, shvativši šta je uradio, bacio sa terase na beton - kažu naši dobro obavešteni izvori iz istrage u Negotinu.\nISKOČILA MU VENA NA ČELU, POMODREO JE KOLIKO SE NAPEO! Ovako izgleda UBICA iz Novog Sada (FOTO)\nNakon što su Zoranu predočeni dokazi pronađeni u kući za koje nije imao objašnjenje, prema nezvaničnim informacijama, on je priznao da je dete pretukao na smrt.\nKako saznajemo, radi rekonstrukcije zločina radiće se analiza krvnih mrlja koje će pokazati gde su se dete, a gde ubica nalazili u trenutku smrtonosnog napada.\n- Stručnjaci za krvne mrlje mogu na osnovu njihovog položaja i oblika da u potpunosti rekonstruišu tok ubistva, kao i da utvrde čime su povrede nanete. Takođe, naložena je obdukcija jer je devojčica imala vidljive povrede ruke i glave, od kojih je ova druga najverovatnije bila smrtonosna – kažu sagovornici.\nPrema svedočenju komšija, majka devojčice je iz Bora pre mesec dana počela da živi sa Zoranomza koga kažu da je već imao posla sa policijom.


DANAS BEZ VODE: Suve česme u delovima Borče i Novog Beograda oko Starog Merkatora\ncisterne na raspolaganju žiteljima ovih delova grada\nSnezana Djuric Pijevac\t 31.01.2020. 07:28h\nBEOGRAD - Potrošači opštine Palilula ostaće bez vode danas od 8 do 16 sati u naselju Borča centar 3, u Ulici ratnih vojnih invalida i okolnim ulicama, saopšteno je iz JKP „Beogradski vodovod i kanalizacija”.\nIstog dana, stanovnici opštine Novi Beograd, od 8 do 18 sati biće bez vode u Bulevaru Mihajla Pupina 12 i ulicama Aleksinačkih rudara (neparna strana od broja 37 do broja 83) i Palmira Toljatija (brojevi 21, 21a, 21b). Za najnužnije potrebe za pijaćom vodom obezbeđene su auto-cisterne. IZ „Vodovoda” apeluju na potrošače da pripreme neophodne zalihe vode za piće i osnovne potrebe.\nSve dodatne informacije potrošači mogu dobiti u Kontakt centru JKP „Beogradski vodovod i kanalizacija” na telefon 3606-606, a obaveštenja o planiranim radovima i kvarovima na mreži mogu se potražiti i na web-adresi www.bvk.rs.\nVESIĆ: Galeriju Progres nećete oteti, prodaju odmah obustaviti! Ovaj bezobrazluk je ruganje Beograđanima\nDEO BLOKA 30, VASINA I KRALJA MILANA BEZ GREJANJA: Popravka u toku, radijatori opet topli u večernjim časovima\nTRAMVAJI PONOVO VOZE BULEVAROM: Saobraćaj posle sudara normalizovan, istraga u toku\nRADOJIČIĆ POSLE SASTANKA S PREDSTAVNICIMA IZVOĐAČA: Insistiraćemo da se radovi u Ulici 27. marta završe što pre\nbez voderadoviNovi BeogradBorča